Acara PUBG Mobile x KL Gangster akan tiba 15 Julai 2022, temu Shark & Malek

Hari ini, game popular PUBG MOBILE telah mengeluarkan video trailer penuh yang menunjukkan kerjasama mereka bersama francais filem blockbuster Malaysia KL Gangster. Ini adalah kerjasama rasmi pertama antara PUBG MOBILE dengan filem Malaysia.

Korang boleh tonton trailer PUBG MOBILE x KL Gangster melalui video di bawah:

Berlangsung di Jalan Petaling, video penuh aksi itu dibintangi oleh pelakon veteran Syamsul Yusof dan Dato’ Aaron Aziz yang mengulangi peranan mereka sebagai Shark dan Malek. Video bermula dengan penampilan ‘mamat PUBG’ yang terpaksa berlindung di sebalik gerai kosong untuk mengelakkan diri ditembak oleh kumpulan Shark.

Malangnya, ‘mamat PUBG’ telah kehabisan peluru, jadi Shark mencabarnya untuk bertumbuk. Dengar sahaja itu, ‘mamat PUBG’  melepaskan pistolnya, keluar dari tempat sorok dan mendedahkan bahawa dia bekerjasama dengan Malek. Shark dan Malek berdepan antara satu sama lain dalam satu pertarungan terakhir – “perang kasi habis”showdown – perang kasi habis.
Kerjasama PUBG MOBILE x KL Gangster akan keluar pada 15 Julai dan menjanjikan banyak acara dan ganjaran menarik seperti “Voice Card Shark dan Malek.” Buat sesiapa yang ingin jadi gengster, jangan lupa sertai acara ini!

KL Gangster merupakan sebuah filem aksi jenayah Malaysia 2011 arahan Syamsul Yusof (yang turut membintanginya). Ia dibintangi oleh Aaron Aziz, Adi Putra, Soffi Jikan dan Zizan Razak, dan menceritakan tentang seorang bekas ketua gangster yang baru keluar dari penjara, ingin mengubah kehidupannya.KL Gangster mempertahankan gelaran filem tempatan dengan kutipan tertinggi sepanjang zaman selama tiga tahun, sebelum diatasi oleh filem tempatan berbahasa Cina, The Journey, pada awal tahun 2014. Prekuel filem ini, KL Gangster 2 telah ditayangkan pada 3 Oktober 2013 diikuti oleh dua terbitan turunannya Abang Long Fadil pada 29 Mei 2014 dan Abang Long Fadil 2 pada 24 Ogos 2017.
Untuk segala liputan kami tentang PUBG Mobile, sila tekan pautan ini.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: KL GangsterMalaysiaMobilepubg mobile


Battleland Royale! Fortnite dan PUBG dalam satu Mobile Game!

Alright, anyone sini nak main game Battle Royale dalam mobile yang hanya untuk casual? Dan bukan pacak kepala player lain sambil ke play zone? Game ni untuk korang yang rilek, korang boleh main time rehat kerja. Aku kenalkan Battleland Royale dari Futureplay Games.

Yes, game ni memang tak lama mana pun dan durasi main game ni memang cepat dan memang game tak buat korang terbawak-bawak sampai 20 atau 30 minit, paling lama pun 15 minit je dalam satu game. Dan tak berat pun korang hanya perlukan 80MB je untuk download, yang paling penting ada family-oriented iaitu takde yang brutal gila sampai potong kepala apa semua, memang dalam ni keep it fun and easy.

Jadi, bagi peminat Battle Royale, Fortnite dan casual gamers, ni game sesuai untuk korang. Game Battleland Royale dari Futureplay Games ni korang boleh download sekarang kat Google Play Store dan App Store untuk iOS.
Jangan lupa untuk ikuti kami di TikTok!
  @gamersantaimy
Tags: Androidbattleland royaleFortnitefutureplay gamesiOSmobile game


One Piece mungkin akan umumkan filem anime baru selepas tayangan episod ke-1000!

Ya benar kawan-kawan.. Kemungkinan besar, One Piece akan mengumumkan filem anime baru tidak lama lagi. Pada masa ini, siri anime sedang bersiap sedia untuk episod ke-1,000 yang bakal ditayangkan dalam masa beberapa hari sahaja. Ini merupakan peristiwa yang sangat-sangat besar tetapi nampaknya pihak produksi sedang merancang sesuatu yang lebih menarik di sebalik tabir.

Kisahnya bermula seperti ini:

Akaun Twitter rasmi untuk One Piece Jepun telah berkongsi beberapa imej teaser. Dianggap sebagai countdown untuk episod ke-1000 bagi siri One Piece, imej setiap ahli Straw Hat didedahkan di mana satu huruf daripada nama mereka telah ditandakan dengan warna merah. Ini bermula dengan Zoro (huruf “O” ditanda), Usopp (huruf “P” ditanda), Franky (huruf “F” ditanda), Jinbe ( huruf  “I” ditanda), Luffy (huruf “L” ditanda) dan yang terbaru adalah Nami dengan huruf  “M”. Jadi apakah maksudnya?

◤￣￣￣￣￣￣￣￣￣￣◥　　  １０ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/u88Zv8L8qX— ONE PIECE.com(ワンピース) (@OPcom_info) November 11, 2021

◤￣￣￣￣￣￣￣￣￣￣◥　　　９ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/0itujilxYg— ONE PIECE.com(ワンピース) (@OPcom_info) November 12, 2021

◤￣￣￣￣￣￣￣￣￣￣◥　　　８ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/M9i2I6ycFQ— ONE PIECE.com(ワンピース) (@OPcom_info) November 13, 2021

◤￣￣￣￣￣￣￣￣￣￣◥　　　７ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/8rLp25gluK— ONE PIECE.com(ワンピース) (@OPcom_info) November 14, 2021

◤￣￣￣￣￣￣￣￣￣￣◥　　　６ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/H6sh305Oam— ONE PIECE.com(ワンピース) (@OPcom_info) November 15, 2021

◤￣￣￣￣￣￣￣￣￣￣◥　　　５ Days to…　#NEXT_ONEPIECE◣＿＿＿＿＿＿＿＿＿＿◢　#ONEPIECE#ONEPIECE1000LOGS pic.twitter.com/yKlf1NYST1— ONE PIECE.com(ワンピース) (@OPcom_info) November 16, 2021

Setakat ini, huruf yang ditanda telah mengeja OP FILM dan kita masih ada baki 5 hari lagi untuk tayangan episod ke-1000. Buat masa ini, hanya empat lagi ahli Straw Hat yang tinggal iaitu Robin, Chopper, Sanji dan Brook. Teori di kalangan peminat adalah hurufnya akan mengeja “FILEM OP SOON,” tetapi lebih baik kita tunggu pengumuman seterusnya.

Filem anime paling terkini dalam francais adalah One Piece: Stampede pada 2019 yang diarahkan oleh Takashi Otsuka dan diterbitkan oleh Toei Animation. Ia adalah filem ke-14 dalam siri filem One Piece, dan menandakan ulang tahun ke-20 tayangan perdana anime di mana Oda berkhidmat sebagai Pengawas Kreatif untuk filem tersebut. Baru-baru ini, mereka juga mengumumkan barisan pelakon untuk siri live-action One Piece. Anda boleh baca artikel penuh di SINI.
Apa pendapat anda? Adakah sebuah filem anime One Piece memang dalam rancangan? Beritahu pendapat anda di ruang komen! Untuk segala liputan kami tentang One Piece, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animefilemmangaone piece


Black Clover 360 – Akhirnya Lucius sedar bahawa realiti dunia menjangkaui jangkaannya!

Manga Black Clover kini kembali dengan mengeluarkan bab 360 yang memfokuskan kepada Lucius yang akhirnya sedar tentang realiti kehidupan.

Sebelum Lucius mengatur strategi untuk menakluk dunia, dia telah meramal dan menjangka segala situasi yang akan berlaku pada masa akan datang. Setelah masanya tiba, rupa-rupanya jangkaannya jauh meleset dan Lucius kini terduduk diam selepas melihat Magic Knight di Clover Kingdom lebih kuat daripada jangkaannya.

Saya ingin mengingatkan anda bahawa kandungan di bawah akan mengandungi spoiler manga Black Clover bab 360.
Realiti dunia jauh lebih hebat daripada jangkaan

Sumber: Manga Plus
Semasa perlawanan diantara dia dan Yuno, dia perasan sesuatu yang luar daripada jangkaannya apabila Yuno telah menunjukkan kuasa magic baharu iaitu Wind Spirit Creation Magic: Spirit of Notos di mana perisai tersebut menghalang atau menolak serangan daripada terkena badannya.

Sumber: Manga Plus
Walaupun Lucius telah meramal dan melihat masa hadapan, dia sangat terkejut apabila melihat kuasa magic baru yang dihasilkan Yuno. Dia merasakan yang jangkaannya salah dan Yuno yang berada di Clover Kingdom tidak sepatutnya kuat seperti ini. Lucius mengatakan yang Yuno yang paling kuat adalah Yuno yang berada di Spade Kingdom jika tidak berlaku pemberontakan. Tetapi Yuno di Spade Kingdom perlu meluangkan beberapa tahun untuk menguasai Star Magic.
Tetapi Yuno yang ada di Clover Kingdom sekarang ini telah menjangkaui semua versinya yang lain dan menjadi lebih kuat walaupun hanya berlatih dalam setahun lebih. Ini bukan terkesan kepada Yuno sahaja, tetapi Magic Knight lain turut menjadi lebih kuat daripada jangkaan Lucius.

Sumber: Manga Plus
“Tidak ada masa depan di mana Noelle, Silva termuda pernah menjadi sekuat ini.”
“Malah Mereoleona yang berbahaya itu sepatutnya dibunuh serta-merta oleh Morris”
“Fuegoleon sepatutnya telah mati. Dia tidak ada di sini.”
“Magic Knight sepatutnya telah dihapuskan sekarang.”

Sumber: Manga Plus
Lucius tertanya Mengapa, apa yang berubah? Apa perbezaan diantara jangkaannya dan realiti. Yuno terus serang Lucius tanpa henti dan Lucius akhirnya sedar yang realiti sekarang adalah masa hadapan yang dia tidak boleh baca. Realiti yang dihadapi sekarang adalah dunia yang dipengaruhi oleh Asta.

Sumber: Manga Plus
Bab ini berakhir dengan Yuno berjaya mendaratkan serangan di badan Lucius. Walau bagaimanapun, saya tak rasa Lucius mati selepas menerima serangan tersebut. Apa yang merisaukan saya adalah keadaan Yuno di mana badan-badan dia telah mula kelihatan rapuh. Mungkin kerana banyak sangat menggunakan magic, Yuno terpaksa mengorbankan dirinya untuk menumpaskan Lucius.
Apapun, bab terkini Black Clover sangat seronok dan sejujurnya saya sangat berpuas hati apabila Lucius sedar yang realiti yang dihadapinya sekarang adalah lebih kuat dibandingkan dengan jangkaannya.
Untuk mendapatkan lebih banyak kandungan Black Clover, sila klik di sini.
Jangan lupa untuk ikuti kami di TikTok!
  @gamersantaimy
Tags: Black CloverBlack Clover 260LuciusYuno


Samurai Maiden Sah Lancar Pada 8 Disember 2022 di Steam , PS dan Switch!

Sebuah game action bertemakan samurai akan dilepaskan tidak lama lagi! Game yang kami maksudkan ialah Samurai Maiden yang dibangunkan oleh Shade Inc dan diterbitkan oleh D3PUBLISHER. Ianya akan tersedia pada 8 Disember ini untuk PS5, PS4, Nintendo Switch dan PC melalui Steam.

Anda akan mengikuti seorang pelajar sekolah menengah, Tsumugi Tamaori, bersama-sama kawan barunya dan menggunakan kemahiran pedangnya untuk mengalahkan undead jahat yang telah mengepung Honnoji Temple.

Samurai Maiden versi sudah tersedia untuk pra-tempah di PlayStation Store dan Nintendo Switch untuk dua edisi. Anda boleh lihat harga edisi di bawah.
Standard Edition : RM 249Game Samurai Maiden (PS4 & PS5)Kostum: Oda Clan OutfitKosum: UniformDigital Deluxe Edition : RM 310Game Samurai Maiden (PS4 & PS5)Samurai Maiden Deluxe BundleKostum: Oda Clan OutfitKostum: UniformKostum: Shogunate OutfitKostum: Onmyoji Dress

Tentang Samurai Maiden
Pemain akan mengikuti kisah yang berpusat kepada Tsumugi Tamaori, yang telah dihantar ke zaman Sengoku semasa tidur dan kini berada di Honnoji Temple yang membara.
Bersama tokoh sejarah, Nobunaga Oda dan tiga rakan ninja baru, Tsumugi dan pasukannya berlumba melalui Underworld untuk mengalahkan sekumpulan undead dengan ilum pedang yang kuat dan kebolehan mistik.

Dengan menggunakan serangan gabungan yang bergaya dan balasan yang kuat, Tsumugi dilengkapi dengan baik untuk membunuh zombi serta bos yang susah, Di samping, rakan ninjanya  yang mempunyai banyak ragam dan menjalinkan ikatan baru dalam proses itu.
Kumpulan ini juga boleh membuka kebolehan istimewa menggunakan “Gokage System,” yang membolehkan kombinasi pantas gaya pedang Tsumugi dan ninjutsu hebat Gokage. Daripada pelbagai jenis serangan, pemain boleh manfaatkannya semasa mengharungi musuh. Apabila aksi menjadi sukar, aktifkan sahaja teknik “Devoted Heart” untuk meningkatkan kebolehan mereka. Adakah mereka dapat menulis semula sejarah?

Anda boleh lawati laman web rasmi untuk mengetahui maklumat lanjut game. Untuk mendapatkan liputan lain mengenai game daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: D3PUBLISHERSamurai MaidenShade Inc


Asuka R♯ sertai barisan pahlawan Guilty Gear -Strive-! Akan tersedia 25 Mei bersama stage baru!

Hari ini, Bandai Namco Entertainment Asia dan Arc System Works Co., Ltd. telah mengumumkan keluaran Asuka R♯, watak terbaharu untuk Guilty Gear -Strive- Season Pass 2! Dia akan dilancarkan pada 25 Mei bersama battle stage tambahan “Tir na nOg” dan dua ‘color pack‘ sempena ulang tahun ke-25 Guilty Gear. Akhir sekali, Bandai Namco juga mengesahkan bahawa Season 3 dalam pembikinan.

Asuka R♯

Dia berdiri di puncak walaupun di kalangan kumpulan ahli sihir yang berkebolehan tinggi. Asuka adalah seorang saintis dan juga tiada tandingan dalam ilmu sihir – sehingga orang ramai memanggilnya seorang genius.
Daripada segi gameplay, Asuka R♯ ialah watak yang sangat teknikal, dan boleh menggunakan 26 jenis Spell dengan pelbagai kesan yang berguna untuk situasi pertempuran berbeza. Sekilas pandang, dia kelihatan seperti watak yang  sukar, tetapi lebih banyak info tentang cara memakaiknya akan didedahkan dalam masa terdekat.

Kredit: Bandai Namco
Selain itu, Guilty Gear -Strive- memperkenalkan battle stage baharu, Tír na nÓg! Tír na nÓg dihuni oleh koloni angkasa lepas yang dicipta oleh manusia untuk terus hidup di angkasa lepas. Kini, tanah jajahan yang terbiar dan terbengkalai itu telah dibaiki dan mempunyai tujuan baru. Sama seperti watak DLC, battle stage ini akan dikeluarkan pada 25 Mei.

Kredit: Bandai Namco
Akhir sekali, Bandai Namco mengumumkan dua colour pack baharu untuk meraikan ulang tahun ke-25 Guilty Gear.

Guilty Gear 25th Anniversary Appreciation Color Pack membuka satu warna tambahan untuk total 24 watak, termasuk 15 watak dalam senarai asas dan 9 watak tambahan daripada Season Pass 1 dan 2. Appreciation Color Pack tersedia untuk dimuat turun secara percuma, jadi pastikan anda tebus pada 25 Mei nanti!
Guilty Gear 25th Anniversary Colors membuka 2 warna tambahan untuk total 24 watak, termasuk 15 watak dalam senarai asas dan 9 watak tambahan daripada Season Pass 1 dan 2 (jumlah 48 warna).

Kredit: Bandai Namco

Buat mereka yang berminat, Guilty Gear -Strive- kini tersedia di PS4, PS, PC Steam, Xbox Series X|S,  dan Xbox One/Windows. Baca segala berita kami tentang francais Guilty Gear di SINI.
Jangan lupa untuk ikuti kami di TikTok!
  @gamersantaimy
Tags: Asuka R♯DLCGuilty Gear -Strive-


Honor Play, Revolusi Gaming Phone Untuk Semua

Baru beberapa jam lepas, kita mendengar akan pelancaran gaming phone baru yang dilancarkan oleh Honor. Honor Play merupakan gaming phone yang boleh dimiliki semua orang kerana harganya yang murah, dan mempunyai prestasi seperti gaming phone yang lain. Korang yang ingin memiliki Honor Play, boleh mula untuk preorder sekarang di HiHonor dan juga Shopee. Jualan bermula pada Ogos 10 dan berharga MYR 1, 249.

Baru je tadi, aku dah keluarkan satu review untuk phone Honor Play. Kalau korang nak tahu apa yang Honor Play boleh lakukan, korang boleh baca review yang aku tulis. Kat sini, aku ingin share dengan korang akan hadiah menarik jika korang preorder Honor Play ni. Sebelum tu, tarikh untuk preorder bermula hari ini sehingga 9 Ogos dan korang berpeluang untuk memenangi percutian ke Germany dan menghadirkan diri ke Gamescom 2018 di bawah tajaan Honor Malaysia. Untuk Early Birds pula, korang berpeluang untuk menang barangan berharga MYR 248, eksklusif untuk mereka, penyokong setia Honor dan juga pelanggan setia.

Kepada mereka yang preorder pada hari ini sehingga 9 Ogos, seperti yang aku nyatakan tadi, korang berpeluang untuk memenagi percutian ke Germany. Selain daripada itu, korang akan mendapat Voucher Eksklusif PUBG Mobile, Honor Play Gaming Screen Protector, Honor Play PC case dan juga MYR 100 Shopee coin, jika anda preorder melalui Shopee, kalau dari HiHonor pula, barangan yang sama, cuma korang akan dapat HiHonor Voucher bernilai MYR 100.

Penjualan bagi Honor Play bermula dari Ogos 10, dan promosi juga bermula dari permulaan jualan, sehingga 12 Ogos. kepada mereka yang membeli di HiHonor, korang akan dapat Voucher HiHonor bernila MYR 100 ringgit, Voucher Eksklusif PUBG MOBILE, Honor Play Screen Protector dan Honor Play PC Case. Kalau belian dari Shopee, Lazada, 11Street dan SenQ pulak, korang akan dapat, Voucher Eksklusif PUBG MOBILE, Honor Play Screen Protector dan Honor Play PC Case. Jika korang beli dari Authorized Store Honor pulak, korang hanya akan dapat Freebies dan ianya sehingga stok masih ada.

Jadi, tunggu apa lagi, rebut peluang ini cepat, kepada mereka yang nak preorder, silakan dan menang percutian ke Germany untuk mengalami sendiri suasana Gamescom 2018. Juga, banyak barangan dan juga menanti anda kepada mereka yang membeli Honor Play sebagai early bird. Jangan lepaskan peluang ini!
Jangan lupa untuk ikuti kami di TikTok!
  @gamersantaimy
Tags: Gaming PhoneHonorHonor Play


Kini KONAMI Mengumumkan Perjanjian Jangka Masa Panjang Bersama FC BAYERN Pula!!

Haaa tak sampai seminggu KONAMI umumkan perjanjian mereka bersama Manchster United untuk perjanjian masa panjang, kali ini berita gembira sekali lagi buat peminat PES (Pro Evolution Soccer) kerana mereka telah mengumumkan perjanjian jangka masa panjang dengan pasukan kuat Jerman yang diminati ramai iaitu FC Bayern Munich!

Selain 7 kejohanan berturut-turut dalam sejarah liga domestik Jerman, lebih daripada 25 piala kejohanan, juserta di EPL membawa rekod 5 piala berturut-turut didalam kelab. Dan kini mereka hadir di PES2020 dengan bergaya!

EFootball PES 2020, permainan keluarga yang dijadualkan untuk dibebaskan pada 10 September, akan dicipta semula dari dalam keluar melalui pengimbasan 3D berteknologi tinggi untuk menyesuaikan reka bentuk unik lampu merah, biru dan putih di negara-negara yang mengambil bahagian. Ini termasuk Allianz Arena yang turut akan ada dalam permainan ini!

Selain itu, dengan duta bola sepak “EFootball PES 2020” Serge Gnabry, akan dilengkapi dengan wajah sebenar 16 pemain. Di samping itu, Oliver Kahn, penjaga gol terbaik di Eropah selama empat tahun berturut-turut dan terus mempertahankan kawasan terlarang Bayern selama bertahun-tahun, juga akan muncul sebagai pemain legenda dalam permainan!

“Kami sangat berbesar hati untuk mewujudkan perkongsian jangka panjang dengan KONAMI, sebuah syarikat Jepun yang terkenal di dunia dan pengeluar konsol permainan dan permainan video yang terkenal di dunia, pemain profesional kami dan Allianz Arena akan debut dalam permainan “eFootball PES 2020″ pada bulan September. ”
-Karl-Heinz Rummenigge, Pengerusi FC Bayern München AG
Dengan bantuan Andres Iniesta, eFootball PES 2020 telah menyapu dunia bola sepak dengan kemahiran yang luar biasa, telah mencapai kawalan yang lebih bebas dari dunia nyata. Sebagai salah satu pemain yang paling menarik di dunia bola sepak, gaya permainan unik Randendano juga akan diintegrasikan ke dalam PES 2020, termasuk cara sendiri untuk bergerak, menggunakan kemahiran yang tidak dapat ditandingi dan pergerakan lancar untuk mengalahkan pembela. PES 2020 telah meningkatkan detail permainan yang banyak berdasarkan saran pemain. Meningkatkan enjin pencahayaan, meningkatkan model pemain, cutscenes realistik dan replay, dan sudut kamera pratetap baru, jadi nantikan kehadirannya!

“eFootball PES 2020” dijangka boleh didapati di Asia pada 10 September 2019. Ia menyokong platform PS4, Xbox One dan PC STEAM, dan termasuk versi versi yang berbeza serta EDISI LEGEND untuk pemain membeli. Untuk lebih lanjut korang boleh lawati laman web serta Facebook PES2020.
Jangan lupa untuk ikuti kami di TikTok!
  @gamersantaimy
Tags: BAYERN MUNICHEfootballeFootball PES 2020FC BAYERNFOOTBALL GAMEkonamiPES 2020


Filem & siri DISNEY+ terbaru yang boleh korang tonton OGOS 2022!

Alang-alang dah nak masuk bulan Ogos, banyak filem dan siri akan mula ditayangkan dekat Disney+ dan ramai yang tidak sabar untuk menontonnya. Jadi, kami ingin kongsikan kepada anda senarai filem dan siri baharu yang akan tiba di Disney+ pada bulan Ogos 2022. Tanpa melengahkan masa lagi, mari kita mulakan!

3 Ogos 2022

Alice’s Wonderland Bakery (Musim 1, 5 episod)The Ghost and Molly McGee (Musim 1, 5 episod)LightyearMarvel Studios Assembled: The Making of Ms. MarvelHigh School Musical: The Musical: The Series, Musim 3 – (Episod 2)
5 Ogos 2022

The Lion King (2019) (Sing-Along Version)The Lion King II: Simba’s Pride (Sing-Along Version)Old DogsLEGO Star Wars Summer Vacation
10 Ogos 2022

Bluey (Musim 3, 25 episod)Running Wild with Bear Grylls: The Challenge (Musim 1)I Am GrootHigh School Musical: The Musical: The Series, Musim 3 – (Episod 3)
12 Ogos 2022

Disney Summer Magic QuestFather of the BrideFather of the Bride Part II
17 Ogos 2022

Meet Spidey and His Amazing Friends (Musim 2)She-Hulk: Attorney At Law (Episod 1)High School Musical: The Musical: The Series, Musim 3 – (Episod 4)
19 Ogos 2022

Beauty and the Beast (1991) (Sing-Along Version)Beauty and the Beast (2017) (Sing-Along Version)Tangled (Sing-Along Version)
24 Ogos 2022

Blackish (Musim 8)Chibi Tiny Tales (Shorts) (Musim 2)She-Hulk: Attorney At Law (Musim 2)High School Musical: The Musical: The Series, Musim 3 – (Episod 5)
26 Ogos 2022
Doc McStuffins: The Doc is 10!
31 Ogos 2022

Andor (Episod 1-2)Europe From Above (Musim 2)America’s National Parks (Musim 1)Secrets of the Zoo: Down Under (Musim 3)She-Hulk: Attorney At Law (Episod 3)High School Musical: The Musical: The Series, Musim 3 (Episod 6)

Jadi, macam mana dengan senarai filem dan siri baharu yang akan ditayangkan di Disney+ pada bulan Ogos 2022? Ada tak filem dan siri yang korang nak tengok? Kongsikan filem atau siri yang korang nak tengok di ruangan komen. Untuk mendapatkan lebih banyak berita mengenai Disney+, sila klik pautan ini.

Jangan lupa untuk ikuti kami di TikTok!
  @gamersantaimy
Tags: AndorDisney+I am GrootLightyearShe-Hulk: Attorney at Law


Acer Chromebook Spin 513 ialah “chromebook” pertama” dilengkapi Qualcomm Snapdragon 7c!

Acer hari ini melancarkan Chromebook pertama yang dikuasakan oleh Qualcomm® Snapdragon™ 7c iaitu Acer Chromebook Spin 513 (CP513-1H / CP513-1HL) dan Acer Chromebook Enterprise Spin 513. Model baru ini memasangkan reka bentuk ultraportable dengan prestasi pantas dan cekap, jangka hayat bateri yang panjang dan sambungan 4G LTE pilihan.

Acer Chromebook Spin 513

Acer Chromebook Spin 513 dikuasakan oleh Snapdragon™ 7c dengan CPU Qualcomm® Kryo™ 468 berukuran 8nm-octa-core, yang memberikan peningkatan tugas dan responsif. Selain itu, prestasi grafik Qualcomm® Adreno™ 618 membolehkan pengguna menikmati permainan dalam talian dan video. Dengan jangka hayat bateri sehingga 14 jam, Chromebook baru dapat bertahan lebih dari satu hari. Chromebook baru juga dilengkapi dengan 4G LTE pilihan.
Reka bentuknya yang ramping dan ultraportable membolehkan pengguna memanfaatkan sepenuhnya Acer Chromebook Spin 513, yang mempunyai penutup aluminium yang tahan lama dan bergaya serta paparan dan touchpad Corning® Gorilla® Glass yang memberikan ketahanan terhadap calar dan kerosakan. Selain itu, bezel nipis memberikan nisbah skrin-ke-badan sebanyak 78% yang mengutamakan fokus pada paparan skrin sentuh HD IPS2 13.3 inci.

Berat Acer Chromebook Spin 513 adalah kurang daripada 1.2kg dan mempunyai kenipisan hanya 15.55 mm (0.61 inci). Chromebook juga mempunyai papan kekunci lampu supaya mudah untuk kekal produktif dalam pelbagai keadaan pencahayaan.
Sepasang engsel 360 darjah memperkuatkan pengguna dengan empat mod penggunaan: mod clamshell untuk input papan kekunci tradisional, tablet, display dan mod khemah untuk mempersembahkan atau ketika ruang terbatas. Di samping itu, dua mikrofon membolehkan penerimaan audio yang lebih baik, lantas memberikan kejelasan suara yang bagus semasa persidangan video atau bercakap.

Wi-Fi 802.11ac dengan teknologi MIMO 2×2 dan 4G LTE pilihan memastika pengguna tetap berhubung sama ada di rumah, di pejabat atau di mana sahaja. Chromebook mempunyai dua port USB Type-C™ yang menyokong USB 3.2 Gen 1 (hingga 5 Gbps), DisplayPort melalui USB-C, dan pengecasan USB. Ini juga termasuk port USB 3.2 Type-A, dan periferal dapat dihubungkan melalui Bluetooth® 5.0. Chromebook Spin 513 dilengkapi dengan SDRAM LPDDR4X hingga 8 GB dan storan sehingga 128 GB.
Chromebox CXI4

Ringkas dan padat dengan Chrome OS, Acer Chromebox CXI4 adalah pilihan tepat untuk makmal sekolah dan bilik darjah, keluarga dan perniagaan kecil. Ia memberi akses kepada maklumat dan bantuan di daerah yang menghadapi pelanggan, dan bahkan dapat digunakan untuk menghidupkan kiosk atau papan tanda digital. Pada masa yang sama, Chromebox baru boleh dibeli dengan Chrome Enterprise Upgrade – yang memberi pekerja keupayaan perniagaan yang diperlukan untuk bekerja dengan berkesan.
Reka bentuk yang menjimatkan ruang, merangkumi semua yang diperlukan untuk pengalaman Chrome yang pantas dan hebat. Dikuasakan oleh pemproses Intel® Core™ i7 Gen ke-10, Chromebox CXI4 dilengkapi dengan semua port untuk menyambung ke pelbagai paparan, periferal dan banyak lagi. Ia mempunyai hingga lima port USB 3.2 Gen 2 serta USB 3.2 Type-C dan dua port HDMI. Peranti ini juga mempunyai Intel Wi-Fi 6 (802.11ax) dan port RJ45 untuk sambungan Internet yang pantas, sama ada berwayar dan tanpa wayar. Memasang Chromebox CXI4 adalah mudah: pasangkannya di bahagian belakang monitor melalui kit pemasangan VESA pilihan, atau letakkan dengan kunci Kensington.
Halo Smart Speaker

Pembesar suara Halo Smart baru adalah peranti yang bergaya yang telah dirancang untuk menonjol di mana-mana. Pencahayaan asas RGB menawarkan pelbagai pilihan penyesuaian, terutamanya pilihan untuk sync muzik untuk menetapkan lagu yang tepat atau memilih skema warna yang sesuai untuk siang atau malam. Sebagai salah satu pembesar suara yang serasi dengan Google Assistant dan DTS™, Halo Smart Speaker menyediakan audio berkualiti tinggi yang diprojeksikan secara 360 darjah.
Paparan LED membolehkan pengguna memeriksa waktu atau melihat bagaimana cuaca di luar hanya dengan sekilas pandang, dan aplikasi sedang dikembangkan yang akan membolehkan pengguna memperibadikan peranti dengan mesej atau gambar. Google Assistant dimasukkan ke dalam peranti, untuk memberikan bantuan bebas tangan di sekitar rumah: dengan “Hai Google” yang ringkas, Halo akan memainkan muzik, podcast, berita, menjawab soalan dan banyak lagi. Dua mikrofon omnidirectional dengan mudah membezakan antara bunyi ambien dan arahan suara untuk bertindak balas dengan cepat, dan suis fizikal tersedia untuk mematikan mikrofon bagi mereka yang mementingkan privasi.
Sokongan aplikasi Android
Acer Chromebook Spin 513, Chromebook Enterprise Spin 513 (varian), Chromebox CXI4 dan Chromebox Enterprise CXI4 (varian) baru menyokong aplikasi melalui Google Play, jadi pengguna mempunyai akses ke semua aplikasi yang mereka gemari untuk produktiviti, kreativiti, perkhidmatan dan banyak lagi.
Harga dan ketersediaan
Ketiga-tiga peranti akan tersedia di pada 2021 bermula pada harga:
Acer Chromebook Spin 513: USD 399.99 (RM1,659.76)
Acer Chromebox CXI4: USD 259.99 (1,078.83)
Acer Halo Smart Speaker: USD 109 (452.30)
Untuk maklumat lanjut, sila layari halaman rasmi Acer atau lihat liputan lama kami.
Jangan lupa untuk ikuti kami di TikTok!
  @gamersantaimy
Tags: AcerChromebook Spin 513Chromebox CXI4Halo Smart Speaker


Temu ramah eksklusif: Rancangan studio That’s No Moon pada masa depan!

That’s No Moon adalah studio pembangunan permainan AAA baru yang diketuai oleh pelbagai veteran dalam industri gaming. Dengan cawangan di Los Angeles dan San Diego, studio ini berhasrat untuk mencipta pengalaman naratif terbaik di kedua-dua media gaming interaktif dan linear. Bukan itu sahaja, syarikat Smilegate Entertainment (Crossfire, Lost Ark) dari Korea Selatan menyokong usaha That’s No Moon dengan melabur sebanyak $100 juta. Sempena itu, kami menerima peluang untuk mengadakan temu ramah eksklusif bersama Michael Mumbauer (Pengasas, Ketua Pegawai Eksekutif That’s No Moon) dan Harold Hyung Nam Kim (Naib Presiden Pembangunan Perniagaan Smilegate) untuk mempelajari lebih lagi tentang hala tuju dan masa depan studio. Jom kita mulakan!

 Kiri: Michael Mumbauer (That’s No Moon) Kanan: Harold Hyung Nam Kim (Smilegate)
Menurut Mumbauer, pembangunan That’s No Moon sedang berjalan dengan lancar. Walaupun bukan mudah untuk membina studio AAA semasa wabak pandemik, mereka kini memiliki hampir 45 kakitangan. Kebanyakan jawatan penting pun sudah diisi, lantas akan membantu studio membina asas yang stabil untuk masa akan datang. Seperti mana-mana industri lain, cabaran terbesar buat masa ini adalah situasi “kerja dari rumah” dan memastikan infrastruktur/teknologi boleh berfungsi bagi memudahkan peralihan ke fasa prototaip. Untuk permainan pertama, studio sudah mengenal pasti watak jenis apa untuk digunakan dalam game mereka tetapi malangnya, ia tidak boleh dibincangkan dalam temu ramah ini. Apa yang saya boleh kata ialah rangka jalan cerita sudah dirancang sejak enam bulan lepas.

Disebakan ramai daripada kakitangan That’s No Moon pernah terlibat dengan permainan yang memfokuskan kepada naratif seperti The Last of Us, Death Stranding, dan sebagainya, mungkin ada yang tertanya: “Adakah permainan baru mereka masih dalam genre yang sama?” Jawapannya adalah ya. Mumbauer menjelaskan bahawa mereka semua mempunyai pengalaman dalam menghasilkan “karya dan watak bersifat mudah berempati” dalam grafik resolusi tinggi. Ilmu ini akan diteruskan ke dalam projek pertama That’s No Moon untuk membina visual dan kisah yang lebih menarik.

Selain itu, kita juga harus kagum dengan keputusan mereka untuk mengasaskan studio baru dalam industri yang sentiasa berkembang walaupun menghadapi bencana pandemik. Ketika itu, ramai ahli pengasas (ketika itu ada yang berada di Bungie, Infinity Ward, PlayStation, dll) terasa seperti ia adalah masa yang sesuai untuk menggunakan pengalaman kolektif mereka bagi mencipta sesuatu yang baru. Pendek cerita, That’s No Moon pun dicipta dan ini pun adalah salah satu impian mereka sejak sedekad lebih. Keputusan untuk mengasaskan studio baru juga menjadi lebih jelas apabila ramai ahli keluarga dan rakan-rakan menyokong keputusan mereka.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Sekiranya anda melihat LinkedIn saya, anda akan sedar saya cukup stabil. Saya bukan jenis tukar kerja setiap tiga tahun. Saya telah menghabiskan masa yang lama dalam jawatan-jawatan lain. Oleh itu, saya dapat rasakan mereka memahami dan sentiasa menyokong saya untuk saya membuat langkah seterusnya.  kata Michael Mumbauer (salah satu pengasas That’s No Moon) dalam temu ramah.

We are growing! This week, we were excited to welcome Dustin Kimmich, Animation Director (previously of Infinity Ward) and Wesley Welcomer, Expert Virtual Production Technician (previously of PlayStation). Learn more about them and our team: https://t.co/tlwUZpiKRy pic.twitter.com/Y7CQC93nx8— That's No Moon (@ThatsNoMoonEnt) August 26, 2021
Antara ahli terbaru kepada studio That’s No Moon.
Bukan setakat ahli keluarga dan rakan-rakan sahaja, pembentukan That’s No Moon menjadi lebih kukuh dengan sokongan Smilegate memandangkan kedua-dua syarikat mempunyai visi dan matlamat yang sama. Dengan itu, That’s No Moon boleh menghasilkan sesuatu projek tanpa mengambil risiko, dan ini membenarkan mereka untuk memberi tumpuan kepada bahagian-bahagian penting semasa fasa pembangunan.
Ramai syarikat penerbit bertaraf AAA telah mengalami kejayaan luar biasa dalam genre third person action-narrative. Antara contoh yang saya boleh beri adalah seperti The Last of Us dan Ghost of Tsushima. Semuanya berjaya, dan semakin mengembangkan genre tersebut. Cuma, untuk menghasilkan game dengan kualiti yang sama memerlukan pasukan yang profesional dan cekap. Hakikatnya, tidak banyak studio yang dapat melakukan pencapaian setinggi ini. Dengan memperkenalkan That’s No Moon yang fokus kepada permainan naratif kepada seluruh dunia, ini memberi peluang kepada sesiapa yang berminat untuk mencipta game dengan konsep “storytelling” yang kuat di mana tidak banyak studio menawarkan peluang seperti ini.

Misi utama That’s No Moon pun bukan sesuatu yang patut dipandang rendah. Mereka ingin menghasilkan game yang layak memenangi anugerah Game of the Year sambil membina budaya penuh kerjasama, diri dan rasa hormat antara kakitangan. Setiap pekerja (tidak kira jawatan apa mereka pegang) dijemput untuk mengambil bahagian dalam pembentukan naratif dan boleh memberikan input untuk menyusun cerita dan watak. Dengan matlamat ini, ia mendorong semua untuk bersaing dalam cara yang sihat.
Permintaan untuk kisah “post-apocalyptic” (contoh: zombie, bumi nak kiamat) pun lebih tinggi ketika dunia menghadapi bencana wabak. Mungkin ada yang tidak suka kerana ia mengingatkan mereka kepada sesuatu yang tragik tetapi tidak boleh dinafikan yang kisah-kisah seperti ini mempunyai impak yang besar di pasaran. Apa yang kita boleh ambil ialah nilai-nilai positif dari naratif selepas watak-watak permainan berjaya mengharungi waktu yang sukar untuk mencapai masa depan yang lebih menggembirakan. kata Michael Mumbauer (salah satu pengasas That’s No Moon) dalam temu ramah.

Seterusnya, ramai di internet memikirkan bahawa nama studio That’s No Moon merujuk kepada francais Star Wars. Mumbauer menjelaskan yang nama itu dipilih kerana keinginan untuk membangkitkan rasa ingin tahu. Ia tidak mempunyai apa-apa kaitan dengan mana-mana IP, dan hanya dipilih untuk menjadi aspirasi kepada penonton yang terpesona dengan apa yang mereka lakukan. Majoriti pekerja mempunyai pengalaman hampir 20 tahun dalam budaya studio, dan teknologi. Ini membuatkan mereka ingin bersikap strategik dalam hal apa yang mereka mahukan bagi permainan khusus ini, tetapi juga bersikap taktikal dari segi penghasilan. Semuanya boleh dicapai tetapi aspek pembinaan pasukan agak sukar untuk dilakukan buat masa ini. Apakah solusinya? Studio akan memastikan setiap orang bekerja dalam peranan yang mereka rasa sesuai, selesa dan yakin boleh memberi hasil paling tinggi.
Buat masa ini, studio That’s No Moon masih mempunyai banyak jawatan kosong dan jika anda berminat, antara kriteria utama adalah keinginan untuk mengusahakan permainan dalam genre naratif. Selain itu, calon harus memiliki sikap yang bersemangat untuk memperkenalkan konsep, ciri, dan elemen yang  bervariasi kepada syarikat. Semua kakitangan masih bekerja dari rumah tetapi jangan fikir mereka tidak membuat persiapan untuk studio utama. Cawangan Los Angeles boleh memuatkan hingga beratus-ratus orang dan memiliki pentas “performance capture”, yang akan digunakan untuk produksi “virtual capture”. Harapan studio buat masa sekarang adalah untuk mencapai keseimbangan antara hubungan kerja semasa pandemik sama ada dari jarak jauh (di rumah) atau di pejabat.

All systems are (nearly) a go! We've been hard at work and our virtual production stage is coming online. pic.twitter.com/f9ZnEkIqRI— That's No Moon (@ThatsNoMoonEnt) August 20, 2021
Salah satu infrastruktur di cawangan utama hampir siap.
Dijelaskan lebih lanjut dalam temu ramah, That’s No Moon dari awal lagi memang ada niat untuk menjadi produksi global, jadi mereka berharap dapat menjalinkan hubungan yang yang bagus bersama rakan kongsi terbaik di dunia, termasuk Malaysia. Semasa berita tentang pembentukan studio diumumkan, ramai yang tidak sangka Smilegate akan terlibat. Di sini, Harold Hyung Nam Kim selaku Naib Presiden Pembangunan Perniagaan Smilegate menjelaskan yang syarikat tidak memiliki elemen “storytelling” yang mereka inginkan seperti studio barat, terutama Amerika Syarikat yang berjaya menghasilkan permainan naratif hebat. Walaupun That’s No Moon masih dalam fasa awal, Smilegate nampak potensi dalam studio dan sedar mereka mempunyai pemahaman yang meluas bekerja sebagai satu pasukan dalam pelbagai situasi. Itu merupakan antara ciri utama yang menarik perhatian Smilegate.
Crossfire oleh Smilegate
Hyung juga memberitahu bahawa pasaran gaming Korea Selatan dan Amerika Syarikat ada banyak persamaan. Tidak kisah sama ada global atau Korea, semua orang ingin menikmati permainan berkualiti dengan elemen penceritaan yang bagus. Smilegate telah mengumpulkan banyak pengalaman dari Asia dan tujuan terkini adalah untuk mencari lebih banyak peluang berkolaborasi dengan syarikat-syarikat Barat. Bagaimanapun, Smilegate juga memperhatikan pasaran Malaysia dan wilayah serantau di Asia Tenggara. Bagi proses kreatif, kedua-dua Smilegate dan That’s No Moon terlibat dalam segala keputusan kreatif. Selepas itu, semuanya terserah kepada That’s No Moon. Smilegate tidak mempunyai niat untuk menghalang kreativiti mereka semasa proses produksi.
Ada juga yang tertanya jika Smilegate akan menerbitkan permainan That’s No Moon secara eksklusif, tetapi tiada maklumat khusus dikongsikan. Sebelum menamatkan temu ramah ini, saya ada berita baik terakhir untuk peminat tegar Crossfire. Kami bertanya tentang proses filem aksi langsung Crossfire oleh Sony Pictures, dan menurut Hyung, produksi filem masih dalam pembikinan mengikut jadual yang ditetapkan.
 Semua pengasas That’s No Moon bersama beberapa ahli penting Smilegate.
Itu sahaja untuk temu ramah eksklusif kami bersama Michael Mumbauer (Ketua Pegawai Eksekutif That’s No Moon) dan Harold Hyung Nam Kim (Naib Presiden Pembangunan Perniagaan Smilegate). Semoga pembangunan permainan “misteri” mereka berjalan dengan lancar dan diumumkan dalam masa terdekat! Untuk segala temu ramah eksklusif kami yang lain, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: EksklusifinterviewSmilegatetemu ramahThat's No Moon


Koleksi UT UNIQLO Attack on Titan Kini Tersedia! Dapatkan Sekarang!

UNIQLO akan mengeluarkan Koleksi UT terbaru dengan kolaborasi siri anime popular, Attack on Titan. Terdapat lapan reka bentuk yang anda boleh pilih dan boleh didapatkan dengan saiz XS sehingga 2XL. Kalau anda ingin mendapatkan t-shirt baru Uniqlo ini, ianya tersedia pada 13 Mac 2023 di kedai fizikal dan dalam talian.

UT ini diilhamkan oleh manga Attack on Titan yang menarik perhatian pembaca dengan dunia di mana manusia terpaksa tinggal di bandar yang dikelilingi oleh “tembok” besar yang melindungi mereka daripada humanoid pemakan manusia raksasa yang disebut sebagai Titan, dan “ODM gear” yang telah dibangunkan untuk memerangi Titan.

Bercerita tentang reka bentuk t-shirt ini, ia memaparkan panel manga yang ikonik seperti Titan dalam tembok, Founding Titan Eren dan Levi. Terdapat juga reka bentuk di mana Levi sedang membaca di atas kerusi merah. Anda boleh lihat kesemua design baju di bawah.

Untuk melihat reka bentuk UT Uniqlo Attack on Titan ini, boleh layari laman web rasminya!
Tentang Attack on Titan
Ia merupakan siri manga popular yang ditulis dan dilukis oleh Isayama Hajime dan diterbitkan dalam Bessatsu Shonen Magazine sejak 2009 dan tamat pada 2021. Manga itu juga telah terjual melebihi 110 juta salinan di seluruh dunia dan terus mencipta kejutan bukan sahaja di Jepun tetapi juga di seluruh dunia.
Untuk mendapatkan segala liputan mengenai Attack on Titan daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Attack on TitanUNIQLO UTUniqlo UT Attack on TitanUniqlo X Attack on Titan


Game percuma PS Plus untuk November 2021 didedahkan, sebanyak 6 game untuk cuba!

Pelanggan PS Plus biasanya akan menerima hanya tiga game percuma setiap bulan, tetapi untuk November 2021, tawaran ini termasuk tiga tambahan bonus. Senarai kali ini termasuk dua game cross-gen yang akan tersedia di kedua-dua PS4 dan PS5, dua game PS4 dan dua game PlayStation VR untuk total enam game  PS Plus percuma bagi bulan November 2021.

Menurut PlayStation Blog, antara judul yang ditawarkan termasuk First Class Trouble (PS4 dan PS5), Kingdoms of Amalur: Re-Reckoning (PS4) dan Knockout City (PS4 dan PS5). First Class Trouble ialah game “social deduction” ala-ala Among Us, manakala Kingdoms of Amalur: Re-Reckoning adalah remaster untuk sebuah RPG-aksi popular dari generasi lalu. Selain itu, Knockout City ialah game “online multiplayer” tentang sukan dodgeball ekstrem manakala The Sexy Brutale ialah game teka-teki di mana pemain ditugaskan untuk meneroka rumah agam selepas terperangkap dalam time-loop.

Berikut adalah senarai penuh game percuma PS Plus pada November 2021:
First Class Trouble (PS4/PS5)Kingdoms of Amalur: Re-Reckoning (PS4)Knockout City (PS4/PS5)The Sexy Brutale (PS4)The Persistence (PSVR)Until You Fall (PSVR)
Bagi game PlayStation VR percuma, peminat boleh menantikan The Persistence dan Until You Fall. The Persistence ialah ” first-person horror roguelike” di mana pemain perlu melawan segerombolan mutan manakala Until You Fall pula memberi pengalaman “hack-and-slash roguelike” untuk pengguna menguji kemahiran mereka.
Sebagai peringatan, jangan lupa untuk menebus game multiplayer shooter Hell Let Loose, golf simulator PGA Tour 2K21 dan Mortal Kombat X ke perpustakaan permainan anda. Ketiga-tiga game tersebut akan meninggalkan PlayStation Plus pada hari Isnin, 1 November.

Pada masa yang sama, Sony juga mengumumkan Seize the Throne, sebuah acara komuniti baharu dengan matlamat untuk menonjolkan kuasa gaming, serta menyatukan setiap pemain di seluruh dunia melalui pengalaman serba baru. Apa yang menarik adalah kita boleh memenangi pelbagai jenis hadiah termasuk konsol PS5 baru jika bernasib baik.
Untuk segala liputan kami tentang PlayStation, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Game Percumaps plusPS4ps5vr


Senarai MOD pelik tapi berguna untuk Final Fantasy 7 Remake versi PC!

Walaupun baru dilancarkan di PC melalui Epic Games Store selama kira-kira seminggu, komuniti nampaknya sibuk membuat pelbagai “mod” pelik untuk Final Fantasy 7 Remake. Dahulu eksklusif di PlayStation, ia telah dilabelkan sebagai port AAA yang buruk untuk versi PC.

Sementara menunggu Square Enix membetulkan isu ini, apa kata kita berseronok dahulu. Berikut adalah senarai untuk beberapa mod pelik tapi berguna yang anda boleh cuba untuk  Fantasy 7 Remake.

*Amaran! Berhati-hati semasa menggunakan mod di bawah. Kami di Gamer Santai tidak bertanggungjawab atas sebarang kerosakan yang berlaku.*
Scarlet ganti Buster Sword

Dari guna Buster Sword, lebih baik kita pakai Scarlet! Mod ini menggantikan senjata pilihan Cloud Strife dengan model 3D Scarlet, untuk beri pandangan yang lebih intim kepada wanita tersebut dalam pertempuran.
MUAT TURUN DI SINI
Cloud jadi ‘Gorgeous’

Saya tahu Cloud sentiasa hensem, tetapi agak lawak kalau Cloud jadi awek kan. Untuk mereka yang berminat, anda boleh pakaikan mod Gorgeous Dress untuk keseluruhan permainan dan juga memastikan protagonis kita sentiasa kelihatan tiptop walaupun dalam pertempuran. Jika anda lebih suka Cloud dalam pakaian macho, mod lain juga tersedia.
MUAT TURUN DI SINI
Tifa & Aerith yang lebih ‘seksi’

Memang tidak boleh dipertikaikan, Tifa dan Aerith adalah dua watak yang popular dalam game dan seluruh francais Final Fantasy. Oleh itu, mungkin ada beberapa modder “kreatif” yang menghasilkan baju lebih seksi untuk dua heroin ini.
MUAT TURUN DI SINI: 1, 2
Star Bracelet memudahkan perjalanan

Sesuai untuk mereka yang tidak suka cabaran, mod ini memberikan lapan slot materia dan pelbagai stat boost kepada Star Bracelet. Terdapat 11 versi berlainan untuk mod ini dengan statistik yang berbeza, jadi pemain boleh memilih varian mana yang mereka suka.
MUAT TURUN DI SINI
Corneo Armlet terlalu OP

Star Bracelet tadi agak okay dan adil bagi saya, tapi Corneo Armlet terus dapat stats kaw-kaw OP termasuk ATK 9999, DEF 9999, M.ATK 9999 dan M.DEF 9999. Segala benda boleh one-hit rasanya..
MUAT TURUN DI SINI
Paling tak adil & mampu merosakkan game

Mod FF7R Cheat Table sangat-sangat sesuai untuk mereka yang betul-betul malas untuk buat apa-apa dan menyediakan pelbagai fungsi, skrip dan penunjuk kepada data permainan yang boleh anda ubah seperti jumlah damage, HP, kuasa Magic dan sebagainya.
MUAT TURUN DI SINI
 Muat turun di sini!

Final Fantasy 7 RemakeDeveloper: Square EnixRelease Date: 2020-04-10PlayStation 4
Ambil perjalanan kembali ke 1997 tetapi kali ini berbeza dengan semua peningkatan baru dan menakjubkan dari versi REMAKE!

Jangan lupa untuk ikuti kami di TikTok!
  @gamersantaimy
Tags: Final Fantasy 7 RemakeModPC


Koei Tecmo mengumumkan game terbaru berdasarkan siri anime & manga terkenal, Fairy Tail!

Koei Tecmo sukacitanya mengumumkan Fairy Tail, JRPG baru yang dibangunkan oleh GUST Studios, berdasarkan manga Jepun yang paling laris oleh Hiro Mashima. Judul baru mempesonakan ini menandakan kali pertama sebuah permainan video Fairy Tail akan dilancarkan untuk konsol-konsol utama, membolehkan peminat siri untuk menyertai dan merasakan jalan cerita yang yang berjaya menarik perhatian orang dari seluruh dunia.

Demon, Dark Wizard, Naga dan Kucing – segalanya pemain akan jumpa ketika memulakan pengembaraan di tanah Fiore. Dalam Fairy Tail, pemain mengalami pengembaraan Natsu Dragneel dan Lucy Heartfilia, serta watak-watak kesayangan lain dari mage guild Fairy Tail, yang penuh keseronokan dan debar. GUST Studios sedang menghasilkan game ini di bawah penyeliaan pencipta Hiro Mashima, dan menjanjikan penciptaan semula yang setia untuk dunia Fairy Tail dan penduduknya yang luar biasa; termasuk segala-galanya daripa sihir hingga watak ikoniknya.

Walaupun lebih banyak maklumat tentang game ini akan didedahkan di Tokyo Game Show 2019, Koei Tecmo melancarkan trailer baru mendebarkan yang menampilkan pertempuran ajaib yang pemain akan alami ketika mereka menyertai dengan guild Fairy Tail. Fairy Tail akan keluar pada tahun 2020 untuk Nintendo Switch, PlayStation 4, dan Windows PC melalui Steam.

1 of  7

-
+

Sumber – Gamasutra
Jangan lupa untuk ikuti kami di TikTok!
  @gamersantaimy
Tags: Fairy TailGUST StudiosHiro Mashimakoei tecmonintendo switchPlayStation 4Tokyo Game Show 2019Windows PC


Filem Detective Conan: The Bride of Halloween akan ditayangkan 2 Jun di Malaysia!

Filem ke-25 siri anime Detective Conan: The Bride of Halloween yang ditayangkan pada tahun lepas di Jepun akan hadir ke pawagam Malaysia pada 2 Jun 2022. Pengedar filem Odex telah mengeluarkan trailer baru bersama-sama sarikata dan umumkan tarikh tayangan rasmi.

Filem ini pada mulanya ditayangkan di Jepun pada 15 April 2021. Ia menampilkan watak-watak akademi polis francais iaitu Rei Furuya, Jinpei Matsuda, Wataru Date, Kenji Hagiwara, dan Hiromitsu Morofushi. Aoyama, pencipta siri ini telah telah mengacah bahawa watak akademi polis akan “mengetuai” filem ke-25. Berikut adalah penerangan ringkas untuk filem Detective Conan: The Bride of Halloween.

Di bangunan Shibuya Hikarie, majlis perkahwinan sedang berlangsung. Di sana, Miwako Sato memakai gaun pengantin. Tiba-tiba, penceroboh masuk, dan Wataru Takagi cedera semasa melindungi Miwako. Pada masa yang sama, penjenayah pengeboman bersiri dari kejadian tiga tahun lalu yang membunuh Jinpei Matsuda telah melarikan diri. Rei Furuya, yang pernah menjadi rakan sekelas Jinpei di akademi polis, menjejaki pelakunya, tetapi seseorang yang berkostum misteri muncul dan memakai bom kolar di lehernya. Conan mendengar tentang kejadian yang berlaku tiga tahun lalu daripada Rei, dan cuba melucutkan senjata bom kolar tersebut.

Kali terakhir filem Detective Conan ditayangkan di Malaysia ialah filem ke-24 bertajuk The Scarlet Bullet pada April tahun lepas. Akhirnya dapat juga kita menonton filem terbaru daripada francais misteri kegemaran ramai ini. Seperti biasa, GSC Cinemas akan menayangkan filem ini. Jadi, anda boleh ikuti laman media sosial Odex atau GSC Cinemas untuk maklumat lanjut mengenai tayangan filem.
Untuk mendapatkan liputan lain mengenai anime, sila klik pautan ini.
Sumber: ANN
Jangan lupa untuk ikuti kami di TikTok!
  @gamersantaimy
Tags: animeDetective Conan: The Bride of Halloweenfilem


Gotham Knights ditunda hingga ke tahun 2022

Gotham Knights telah ditunda hingga ke tahun 2022 oleh Warner Bros. Games Montreal, Permainan tersebut yang sepatutnya dilancarkan pada tahun ini diumumkan oleh syarikat tersebut melalui kenyataan yang disiarkan di Twitter, pasukan pengembangan mereka menjelaskan bahawa mereka ingin memberikan permainan tersebut “memberikan pengalaman terbaik bagi pemain.”

pic.twitter.com/O1U4T0gK3u

— Gotham Knights (@GothamKnights) March 19, 2021

Walaupun tidak dinyatakan secara langsung sebab Gotham Knights ditunda, kelewatan itu mungkin berkaitan dengan wabak COVID-19, kerana studio mereka terpaksa ditutup dan para pekerja diarahkan untuk bekerja dari rumah. Ini adalah permainan kedua yang dinanti-nantikan dari Warner Bros. Interactive Entertainment yang terpaksa ditunda ke tahun depan. Hogwarts Legacy juga tidak dapat di release pada tahun ini setelah diumumkan penundaannya pada Januari yang lalu.
Semasa acara DC FanDome, mereka telah berkongsikan yang Gotham Knights adalah sebuah permainan open world-action RPG yang menampilkan Batman dan beberapa hero lain seperti Batgirl dan Robin. Gotham Knights akan dilancarkan di PC, PS5, PS4, Xbox Series X / S, dan Xbox One dan masih belum ada lagi tarikh tetap perlancarannya buat masa ini.
Sumber: The Verge

Gotham KnightsRelease Date TBCMicrosoft Windows, PlayStation 4, PlayStation 5, Xbox One, Xbox Series X|S

Gotham Knights adalah permainan video main peranan yang akan datang berdasarkan watak DC Comics Batman dan pemeran pendukungnya. Permainan ini sedang dikembangkan oleh WB Games Montréal dan akan diterbitkan oleh Warner Bros. Interactive Entertainment. Wikipedia

Jangan lupa untuk ikuti kami di TikTok!
  @gamersantaimy
Tags: batmanDC FanDomeGotham KnightsWarner Bros


Interview bersama Masahiro Inoue – pelakon sebenar Kamen Rider Decade & Garo!

Bagi mereka yang tidak tahu, Kamen Rider adalah salah satu francais adiwira paling lama dalam sejarah di mana siri pertama membuat debut pada lewat tahun 70-an. Dengan francais masih popular hingga sekarang, saya mendapat peluang untuk menemu bual Masahiro Inoue selaku pelakon yang menjayakan watak Kamen Rider Decade di acara Starlight Fantasy 2023.

Di sini, kami berbual tentang projek semasanya, pendapatnya tentang francais tokusatsu dan banyak lagi. Tanpa melengahkan masa lagi, berikut adalah interview saya bersama Masahiro Inoue!

Pertama sekali, bolehkah anda memperkenalkan diri?
Masahiro Inoue:  Saya rasa, untuk Malaysia, siri saya yang paling terkenal ialah Kamen Rider Decade, di mana saya berlakon sebagai watak Kadoya Tsukasa. Saya percaya Kamen rider Decade sangat dikenali di kalangan rakyat Malaysia, dan saya dapat tahu ia juga disiarkan secara tempatan.
Selain daripada berlakon dalam siri Kamen Rider, saya juga berlakon dalam siri Garo, di mana pahlawan disarungkan perisai emas, dan saya berlakon sebagai watak Jinga.
Di Jepun, kedua-dua siri ini berada di bawah salah satu genre rancangan TV yang dipanggil Tokusatsu Hero, dan genre ini mempunyai banyak francais di bawahnya dengan banyak pengalaman dalam bidang.
Dan kali ini; apa yang saya mahu lakukan adalah untuk mencipta projek di bawah genre yang sama dipanggil Sentika F8ABA6 yang dituju untuk disiar secara global, dan Malaysia pasti menjadi sebahagian daripadanya.

Bolehkah anda berkongsi butiran lanjut tentang roadshow Sentika Jisarisu F8ABA6?
Masahiro Inoue: Roadshow ini akan bermula pada 7 Mei di Jepun, tetapi seperti yang anda tahu, Malaysia akan menjadi tempat pertama untuk dianjurkan. Roadshow Malaysia di acara Starlight Fantasy menayangkan ‘opening’ bagi siri ini, yang belum dikeluarkan dalam media sosial seperti SNS, jadi sila nantikannya.
Untuk projek Sentika Jisarisu, adakah semua idea dan motif muncul daripada diri sendiri?
Masahiro Inoue: Sudah tentu, saya mengambil inspirasi daripada banyak sumber, dan saya percaya ini lazimnya cara-cara sebuah siri baharu dicipta. Saya percaya pengalaman saya daripada berlakon di Kamen Rider Decade dan Garo menyumbang banyak kepada perkara ini, dan projek ini tidak dapat dibuat sekiranya saya tidak pernah mempunyai pengalaman lakonan.
Saya juga berbincang dengan penulis dan pengarah siri untuk mengeluarkan kandungan serba baharu untuk projek itu.

Semasa membuat projek tersebut, adakah anda menghadapi sebarang kesulitan atau halangan dalam proses pembikinan?
Masahiro Inoue: Banyak masalah yang dihadapi. Sebagai contoh, projek itu mengambil banyak-banyak masa. Biasanya untuk drama, katakanlah drama keluarga, plot utama berkisarkan kehidupan keluarga, dan rumah yang didiami oleh keluarga sudah memadai sebagai latar belakang.
Walau bagaimanapun, untuk rancangan Tokusatsu, terdapat banyak perkara yang terlibat. Contohnya banyak pertempuran, banyak musuh, banyak lokasi, adegan aksi, grafik komputer. Bagi hero Tokusatsu, kita memerlukan sut untuk mereka, dan kita juga mempunyai musuh. Kita tidak boleh membiarkan mereka dalam bentuk manusia sahaja. Kita juga memerlukan sut untuk musuh.
Oleh itu, banyak wang dan bakat terlibat dalam proses itu, dan selain semua ini, kami juga menghadapi kesukaran lain seperti penjadualan. Sebagai contoh, rancangan asalnya dirancang untuk diselesaikan dalam satu hari tetapi gagal berbuat demikian kerana banyak isu. Semua penambahan ini menyebabkan proses penggambaran mengambil masa lebih lama daripada yang dirancang.
Untuk CG, asalnya kami merancang untuk menyelesaikan dalam 3 bulan, tetapi sebaliknya, ia memakan masa 15 bulan – lima kali ganda daripada rancangan asal (ketawa). Ya, lima kali ganda 3 bulan.
Tambahan pula, kami mempunyai ramai krew untuk projek ini, kira-kira 50 ahli saya rasa, dengan komposisi krew paling asas. Dalam kalangan mereka, kita ada beberapa krew yang sangat rajin, dan kita juga ada beberapa krew yang lari separuh jalan. Oleh kerana ada orang yang melarikan diri, kita perlu mencari pengganti untuk mereka.Jika tidak, krew semasa akan menderita.
Selain masalah krew, kami juga menghadapi kesukaran mencapai garis masa untuk jadual sepanjang pembikinan projek. Sememangnya banyak kesukaran. Oleh itu, selepas melalui semua masalah ini, saya sekali lagi kagum dengan pesona budaya Tokusatsu.

Sebagai pelakon Kamen Rider Decade, apakah kriteria yang diperlukan untuk menjadi pelakon Kamen Rider mengikut pendapat anda?
Masahiro Inoue: Saya sering mendengar ini; “bagaimana untuk menjadi Kamen Rider.” Sangat sukar, kan? Tidak ada petunjuk yang jelas untuk itu. Ia benar-benar bergantung pada bagaimana pendekatan itu dilakukan pada era tertentu. Apa yang mereka lakukan dalam siri semasa adalah sangat berbeza daripada apa yang mereka lakukan pada zaman dahulu, jadi sangat sukar untuk memberi nasihat.
Untuk kes saya, Kamen Rider Decade adalah siri untuk memperingati ulang tahun ke-10, dengan sesuatu yang menimbulkan perasaan ‘matsuri’ (perayaan Jepun). Untuk mencari seseorang yang sesuai dalam peranan ini dengan ciri ‘matsuri’, mereka perlu mencari seseorang yang sangat unik, dan akhirnya mereka menemui seseorang seperti saya yang pelik dan istimewa (ketawa) dan menawarkan saya peranan itu.
Ini adalah kes yang sangat istimewa. Kebiasaannya sebagai pelakon, dia perlu belajar berlakon, kemudian bertambah baik melalui pengalaman sebelum dipilih sebagai watak. Ada banyak situasi unik untuk pemilihan pelakon. Ia tidak mengejutkan saya jika 10 tahun kemudian, kerjaya pelakon mungkin tidak lagi wujud – begitu cepat perkara itu boleh berubah.
Sebelum ini, hanya pelakon sahaja akan ditawarkan watak Kamen Rider, tetapi pada masa kini, terdapat peluang yang lebih tinggi untuk seorang influencer atau pelakon yang baru debut untuk memainkan peranan sebagai Kamen Rider jika dibandingkan dengan zaman dahulu.

Apakah pendapat anda tentang siri Kamen Rider Reiwa?
Masahiro Inoue: Pada pendapat saya, siri Kamen Rider yang bagus adalah tradisi yang diwarisi dengan betul. Dari era Showa bermula dari Kamen Rider Ichigo, ia menjadi budaya yang merentasi era Heisei sehingga era Reiwa, pada masa kini di mana warisan itu berterusan.
Bagi Kamen Rider seperti yang anda lihat, grafik komputer semakin maju, sut lebih canggih dapat dihasilkan, tetapi ia memberikan perasaan yang sangat berbeza kepada saya. Kadang-kadang ia memberikan perasaan bahawa ia sangat melampau.
Sebagai contoh, kuil Jepun adalah salah satu bangunan yang boleh kita temui di Jepun, kan? Namun, reka bentuk kuil sangat terperinci dan sukar untuk dibuat. Sebagai perbandingan, bangunan moden biasa jauh lebih ‘simple’ dalam reka bentuk. Jika reka bentuk kuil dipermudahkan kepada sesuatu yang serupa dengan bangunan moden, bukankah intipati budaya kuil Jepun telah hilang?
Pada pendapat saya, intipati Kamen Rider yang baik harus diwarisi dengan betul. Sesuatu yang telah melampaui batas mungkin harus bermula sebagai siri baharu.
Kamen Rider Geats (Kamen Rider terbaru (2022-) pada era Reiwa
Inoue-san, adakah anda mempunyai apa-apa untuk dikongsi dengan peminat di luar Jepun, seperti pengalaman yang  dilalui?
Masahiro Inoue:  Sudah tentu, saya sangat tidak sabar untuk datang dan melawat Malaysia, tetapi pada masa kini kita mempunyai internet yang tidak wujud pada zaman dahulu, dan lebih mudah untuk kita mengakses kandungan yang ingin ditonton.
Kami dipisahkan oleh laut yang luas, berjarak 5000 km jauhnya, dan saya mengambil masa 8 jam penerbangan untuk sampai ke sini, tetapi jarak tidak relevan apabila peminat dapat menonton dan menyokong siri kegemaran mereka, dan ini adalah apa yang membuat saya sangat gembira.
Ia memberi inspirasi kepada saya untuk mencipta rancangan yang bukan sahaja boleh ditonton oleh peminat Jepun, tetapi boleh ditonton oleh peminat di seluruh dunia – siri untuk peminat seperti anda.
Saya telah melihat dan mengalami banyak perkara. Buat masa ini, saya ingin mencipta rancangan baharu, dan saya amat gembira jika ia dapat mendapat pendedahan yang mencukupi untuk lebih ramai orang menontonnya.

Akhir sekali, kepada semua Peminat Malaysia; adakah anda mempunyai apa-apa mesej yang ingin dikongsikan?
Masahiro Inoue:  Tahun ini saya bekerja keras untuk projek Jisarisu. Buat pertama kalinya, saya ingin berkongsi bahawa Jisarisu ialah siri yang percuma untuk ditonton dan akan disiarkan secara percuma pada platform yang berbeza. Banyak projek sedang berjalan seiring dengan Jisarisu Project.
Sebagai contoh, barangan yang semua orang dapat nikmati, dan juga NFT. Adakah rakyat Malaysia tahu tentang NFT? Kami juga mempunyai projek yang menyambungkan projek Jisarisu ke NFT, jadi nantikannya.
Ini juga kali pertama saya datang ke Malaysia untuk opening dan promosi siri baharu. Apabila saya bersiap untuk memulakan acara promosi projek Jisarisu, Malaysia adalah tempat pertama yang terlintas di fikiran saya, dan saya benar-benar mahu melakukannya di sini.
Saya sangat gembira jika semua orang dapat menyokong acara dan projek itu.

Sekali lagi saya ingin ucapkan terima kasih kepada Masahiro Inoue-san dan rakan-rakan di Starlight Fantasy kerana sudi mengaturkan temu ramah ini. Untuk mengetahui perkembangan  semasa beliau, sila layari halaman Twitter-nya di SINI.
Jika korang ingin membaca segala liputan kami tentang francais Kamen Rider, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: interviewKamen Rider DecadeMasahiro Inoue


Ghostlore – Game ARPG yang ada macam-macam hantu! Pontianak, penanggal semua ada

Game indie terbaru, Ghostlore yang menampilkan hantu-hantu di Asia Tenggara kini dilepaskan secara rasmi di Steam. Ia merupakan sebuah game ARPG, di mana anda akan bertarung dengan makhluk halus ini. Diinspirasikan oleh ARPG klasik seperti Diablo 2 dan Titan Quest, Ghostlore menampilkan item terperinci dan sistem penyesuaian watak, peta yang dijana secara prosedur dan grafik isometrik 2D yang cantik.

Sempena pelancarannya, Ghostlore menawarkan diskaun sebanyak 20% , dan boleh dibeli dengan harga RM 31.20. Anda boleh mendapatkannya dengan harga tersebut sehingga 22 April ini. Selepas itu, ia akan kembali kepada harga asal iaitu RM 39.

Berikut adalah maklumat lanjut mengenai Ghostlore:
Makhluk halus yang terkenal serata Asia Tenggara
Penanggal yang dahagakan darah adalah makhluk mengerikan yang berasal dari cerita rakyat Melayu. Ia hadir dengan kepala tanpa badan dan isi perut yang berjuntai. Mitos Babi Ngepet Indonesia menceritakan ahli sihir yang mengorbankan kemanusiaan mereka untuk menjadi syaitan babi. Kisah Hungry Ghost adalah kepercayaan karut yang dibawa oleh pendatang Cina, di mana mayat hidup yang disumpah untuk kekal lapar selama-lamanya kerana ketamakan mereka dalam kehidupan fana.
Kisah-kisah daripada cerita dongeng Asia Tenggara, yang penuh dengan pelbagai jenis makhluk ngeri. Adakah anda berani untuk melawan mereka? Temui lebih daripada 40 musuh yang berbeza dengan kebolehan dan taktik tersendiri yang berdasarkan cerita dongeng masing-masing.

Kawasan dan tempat terkenal
Terokai dunia yang diinspirasikan daripada negara asal pembangun Singapura, dua negara jiran terdekatnya, Malaysia dan Indonesia, serta seluruh Asia Tenggara.
Pemain yang tidak biasa dengan rantau ini akan mendapat pengalaman budaya yang jarang dilihat dalam bentuk media lain. Pemain yang tinggal di Asia Tenggara akan menemui banyak perkara yang mereka kenali – seperti makanan! Kumpul dan sediakan pelbagai makanan untuk meningkatkan statistik anda. Jangan bergaduh dengan perut kosong!

Barisan senjata tradisional
Terdapat beberapa senjata yang sering digunakan dalam seni mempertahankan diri turut ada dalam Ghostlore. Antaranya keris, parang, kuri dan banyak lagi.

Anda boleh pergi ke halaman Steam Ghostlore untuk mendapatkan maklumat lebih lanjut mengenainya. Unikkan konsep game ini. Jarang kita lihat game yang gunakan konsep hantu di Asia Tenggara. Apapun, kalau anda inginkan liputan lain mengenai game, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Ghostloresteam


Final Fantasy VII: Ever Crisis Akan Hadir ke iOS & Android, Ujian Beta Dijadualkan pada 9 Hingga 29 Jun! [SGF 23]

Summer Game Fest 2023 membawa pelbagai pengumuman game menarik, salah satunya adalah Final Fantasy VII: Ever Crisis versi Mobile. Diumumkan oleh Square Enix, Final Fantasy VII: Ever Crisis akan hadir ke iOS dan Mobile. Tetapi tiada tarikh pelancaran yang diumumkan. Walaupun begitu, game ini akan menjalankan ujian beta tertutup pada 9 Jun sehingga 29 Jun 2023. Berikut adalah trailer yang didedahkan semasa Summer Game Fest 2023.

Untuk anda yang berminat untuk mencuba nasib untuk dapatkan tempat dalam ujian beta tertutup game, boleh pergi ke laman web rasmi untuk daftarkan diri. Buat masa ini pendaftaran masih ditutup. Boleh ikuti akaun media sosial game untuk ikuti pengembangan lanjut game.

 Tentang Final Fantasy VII: Ever Crisis
Kembali semula semasa detik-detik dari Final Fantasy VII dan alami perjalanan wira muda Sephiroth.
Alami kisah-kisah klasik dan baharu dalam alam semesta Final Fantasy VII yang dipersembahkan dalam rupa gaya retro digabungkan dengan grafik moden yang cantik, yang boleh diakses dengan mudah semasa dalam perjalanan. Gabungkan watak kegemaran anda dan sesuaikan setiap satu dengan peralatan dan senjata ikonik untuk mengalahkan lawan yang kuat dalam mod pertempuran solo atau koperatif.

Sumber: Square Enix
Game ini percuma untuk dimainkan dengan pembelian dalam aplikasi akan tersedia. Senang cerita, terdapat sistem gacha untuk anda dapatkan watak-watak untuk dimainkan. Melalui laman web rasmi, terdapat milestone yang akan memberikan pelbagai ganjaran kepada pemain yang pra-daftar Final Fantasy VII: Ever Crisis. Berikut adalah milestone serta ganjaran yang boleh didapatkan:

70, 000 pemain: Draw Ticket x5
200,000 pemain: Blue Crystal x500
300,000 pemain: Draw Ticket x5
400,000 pemain: Blue Crystal x500
500,000 pemain: Jumpstart Item Set
600,000 pemain: Blue Crystal x500
700,000 pemain: Draw Ticket x5
770,000 pemain: Zweihander x1
1,000,000 pemain: 5 Star Weapon Draw Ticket x1

Sekali lagi kami ingatkan, kalau anda berminat untuk bermain FFVII: Ever Crisis, boleh pra-daftar game apabila ia dibuka nanti melalui peranti masing-masing. Untuk mendapatkan liputan lain mengenai Summer Game Fest 2023, anda boleh klik pautan ini.
Jangan lupa untuk ikuti kami di TikTok!
  @gamersantaimy
Tags: final fantasyFinal Fantasy VII: Ever Crisissquare enix


ACARA PMCO SEA 2019: Sesi Wawancara bersama Oliver Ye dan Gaga Li (Pengarah dan Pengurus PUBG Mobile SEA)

PUBG Mobile Club Open musim 2019 (PMCO 2019) adalah Perlawanan Global untuk PUBG Mobile yang mempamerkan pemain Pro / Semi-Pro terbaik dari seluruh dunia. 10 pasukan dari wilayah seluruh dunia akan bertempur melalui Spring & Fall Splits.

Pagi ini, pihak editor kami sempat mewawancara Pengarah dan Pengurus PUBG Mobile SEA iaitu Oliver Ye dan Gaga Li. Ada beberapa soalan serta jawapan yang menarik dari Oliver dan Gaga untuk kami kongsikan kepada anda.

Pemulaan soalan kami mengenai masa depan industri PUBG Mobile untuk permainan mudah alih. Oliver berkongsikan pendapatnya mengenai permainan mudah alih ternyata berjaya berkembang tanpa batasan. Terutamanya di Asia seperti di Indonesia, Malaysia, India dan banyak Negara lagi. Ini kerana kebanyakan netizen kini mampu untuk membeli telefon pintar dan rangkaian internet turut semakin baik jadi menyenangkan pemain bermain permainan mudah alih.
Kerisauan untuk merundum mungkin tidak akan terjadi di Asia, Indonesia sahaja merupakan antara negara yang paling maju didunia untuk permainan mudah alih, Thailand dan Vietnam pula sudah berada di senarai Top3 di SEA, jadi disebabkan itu PUBG Mobile bernasib baik dapat bekerjasama dengan rakan kongsi tempatan dalam pertumbuhan permainan semasa.

Wawancara kami jadi lebih menarik apabila bertanyakan tentang pendapat Oliver dan Gaga mengenai sumbangan terbesar kejayaan PUBG Mobile, sudah semestinya yang utama ialah kepopulariti PUBG di platform PC! Selain itu pihak Tencent dan Lightspeed Studio turut memberi kejayaan kerana mempunyai pengurus pogram terbaik di dunia.
Kita dapat lihat perkembangan yang luas untuk PUBG Mobile, hanya dalam masa setahun pelbagai kemaskini mod baru seperti bekerjasama dengan pasaran permainan global yang popular iaitu Resident Evils dan bekerjasama dengan selebriti untuk Ulangtahun pertama PUBG Mobile bersama Alan Walker.

Menjadi satu kemusykilan untuk kami tentang kemampuan sekuriti kewangan untuk pemain-pemain e-sukan terutama yang muda, ternyata pihak PUBG Mobile SEA memberi peluang besar untuk pemain-pemain mendapat peluang untuk menjadi pemain professional. Bukan hanya kemenangan dari kolam hadiah, disini pemain-pemain turut berpeluang mendapat pendapatan lain kerana pihak PUBG Mobile SEA akan membantu mencari organisasi untuk mendapatkan penaja dan pengiklanan.
Tidak terlepas untuk bertanyakan mengenai pengendalian pemain jika ada pemasalahan dan ingin menukar pemain dan dengan tenang Cik Gaga berkata bahawa PUBG Mobile mempunyai peraturan untuk mengendali situasi seperti ini. Jika ada apa-apa terjadi, pemain berpeluang untuk mengganti ahli dalam pasukan sebelum permainan.
Seperti yang kita tahu, PUBG Mobile boleh ditetapkan peraturan dan cara permainan seperti yang dilakukan didalam (custom room), jadi kami ingin tahu adakah kemungkinan pihak PUBG Mobile SEA akan membuka peluang untuk acara sebegitu. Tetapi nampaknya pekara itu susah terjadi kerana kebanyakan penonton lebih suka mengikuti peraturan yang biasa untuk setiap acara yang besar dan berlaku adil untuk pemain agar senang memenangi ‘Chicken Dinner’.

Selain itu, Oliver dan Gaga turut berkongsi pasukan yang agesif menjadi perhatian mereka kerana mempunyai pangkalan peminat tersendiri. Antaranya adalah RRQ yang juga merupakan Juara Global pada tahun lalu serta BTR yang sangat terkenal didalam saluran You Tube Streaming.

Turut dikongsikan mengenai acara global yang akan datang yang akan diberitahu info selebihnya hujung bulan nanti. 16 pasukan dari liga SEA akan pergi ke final SEA, serta ada 4 pasukan dari final SEA akan ke peringkat global dan 2 daripadanya akan terus ke peringkat akhir di peringkat 16 terakhir global.
Sempat juga kami bertanya adakah peluang untuk PUBG Mobile merasa memasuki acara e-sukan di Sukan Asia dan Suka Olimpik, Oliver dan Gaga ternyata berharap agar peluang untuk PUBG Mobile ke acara itu tertunai.
Tidak terlupa mengenai strategi mereka untuk pesaing permainan “Battle-Royale’ yang lain. Mereka berkata mereka tidak akan terus mengalah dan terus memberikan kemaskini dan mod yang terbaik kepada pemain.
Sampai disini serba sedikit mengenai wawancara kami bersama Oliver dan Gaga. Jangan lupa untuk terus bersama kami untuk perkembangan baru PMCO SEA 2019.

Jangan lupa untuk ikuti kami di TikTok!
  @gamersantaimy
Tags: PMCO2019pubg mobilePUBG Mobile Club Open (PMCO) SEA 2019


Pengembangan baru didedahkan di Pokémon Direct 9.1.2020 untuk Pokémon Sword and Shield !

Sebentar tadi baru sahaja selesai Pokémon Direct 9.1.2020 dan salah satu pekara menarik yang didedahkan adalah perkembangan terbaru untuk DLC Pokémon Sword dan Shield! Didalam dedahan tersebut menyatakan pek DLC ini akan terdapat tambahan persekitaran baru, Pokémon , barangan pakaian, dan banyak lagi untuk pengembaraan. Dua bahagian perkembangan ini dan yang pertama diberi nama Isle of Armor dan yang kedua adalah Crown Tundra.

Isle Of Armor

Perkembangan pertama, yang ada di Isle of Armor, tiba pada bulan Jun ini dan membolehkan para pemain melakukan perjalanan ke pulau eponymous , yang merupakan rumah bagi segelintir Pokémon yang baru dan sukar dijumpai dikawasan Galar. Tema pengembangan ini ialah “growth.” Di antara Pokémon yang baru dapat ditemui di sini adalah Pokémon Legenda baru, Kubfu, beruang jenis ‘Fighting’ yang dapat ‘evolve menjadi Urshifu. Urshifu mempunyai dua formasi berbeza iaitu Single Strike Style ataupun Rapid Strike Style; formasi tersebut adalah Fighting / Dark-type, satu lagi adalah Fighting / Water. Setiap bentuk Urshifu juga dapat Gigantamax.

Pemain akan menemui beberapa watak yang tidak pernah dilihat sebelum ini di Isle of Armor, seperti Mustard, bekas Juara Liga Pokémon dan mentor Leon. Latihan bawah Mustard di Isle of Armor adalah watak saingan yang baru, yang akan berbeza bergantung kepada versi mana yang anda mainkan. Pemain Pokémon Sword akan bertemu dengan Klara, jurulatih Pokémon jenis ‘Poison’ yang licik, sementara pemain Shield akan menghadapi perlawanan menghadap Avery, pelatih jenis ‘Psychic’ yang lembut.

Crown Tundra

Pengembangan yang kedua diberi nama The Crown Tundra yang akan datang dalam musim luruh. Tema untuk perkembangan ini pula adalah ‘Eksplorasi’ dan ditempatkan dikawasan artik baru di rantau Galar. Kawasan ini juga adalah rumah kepada pelbagai Pokémon baru dan Pokémon yang kembali semula, seperti Calyrex jenis Grass / Psychic yang baru.

Seperti Kawasan Liar, Crown Tundra dihiasi dengan beberapa kubu Max Raid dan kali ini anda akan dapat memasuki dan meneroka sarang dengan pemain lain. Di dalam sarang ini, anda akan berpeluang untuk menemui Pokémon Legenda dari tajuk sebelumnya. Pokémon Legendaris yang baru juga bersembunyi di dalam gua ini, termasuk apa yang kelihatan dalam bentuk Galarian burung Legenda Articuno, Zapdos, dan Moltres.

Pokémon Lama dan Baru

Seperti yang dinyatakan sebelum ini, setiap pengembangan memperkenalkan pelbagai Pokémon baru dan lama kembali kepada Sword and Shield. Anda hanya dapat menangkap Pokémon ini sama ada di Isle of Armor atau di Crown Tundra, tetapi pemain yang belum membeli pas pengembangan masih boleh mendapatkan Pokémon melalui perdagangan. Terdapat juga variasi serantau baru untuk beberapa Pokémon biasa, seperti Galarian Slowpoke. Tidak seperti Kantonia Slowpoke, variasi ini adalah jenis Psychic tulen.
Pratonton Pas Ekspansi Dan Bonus
Berikutan Pokémon Direct, The Pokémon Company akan melancarkan kemas kini untuk Sword dan Shield yang membolehkan pemain mendapatkan sebilangan pembaharuan pas pengembangan baru. Selepas kemas kini terus hadir, anda boleh menuju ke Stesen Wedgehurst dan bertemu dengan Klara atau Avery, bergantung pada versi yang anda ada. Anda juga akan dapat menerima Galarian Slowpoke percuma, sama ada anda telah membeli atau tidak pas pengembangan.
Jika anda telah mengambil pas, bagaimanapun anda akan mendapat bonus istimewa: seragam Pikachu dan seragam Eevee untuk jurulatih anda. Selepas membeli pas pengembangan, anda akan menerima kod muat turun untuk pakaian melalui e-mel, yang kemudian anda boleh masukkan melalui Mystery Gift.
Jadi ini antara yang menarik untuk pengembangan Pokémon Sword dan Shield, jangan lupa untuk pra-pembelian Expansion ini di Nintendo eShop atau tunggu kehadiranya bermula Jun ini okay!
Jangan lupa untuk ikuti kami di TikTok!
  @gamersantaimy
Tags: Pokémon Direct 9.1.2020Pokemon shieldPokemon SwordPokemon Sword and Shield ExpansionThe Crown TundraThe Isle od Armor


Imej PS5 terbaru menampilkan kedua versi konsol dalam pandangan melintang!

Amazon, sebuah gedung dalam talian yang terbesar dan paling popular telah mengongsikan imej terbaru bagi konsol yang dinantikan ramai peminat iaitu PlayStation 5 yang juga mempunyai dua versi (satu dengan slot disc dan satu digital), dalam keadaan sisi melintang!

Paparan Melintang PS5 dikongsikan oleh Amazon

Imej itu sendiri dihoskan di server Amazon, walaupun kita sebenarnya tidak dapat mengaksesnya di laman web. Kredit kepada orang-orang di Reddit yang dapat melihat imej tersebut dan nyata ianya kelihatan agak cantik. Kami telah melihat gambar rasmi PS5 melalui perkakasan konsol yang didedahkan minggu lalu dan itu sahaja dah memuaskan hati kami.
Sony akan melancarkan PS5 pada musim cuti 2020 dan itu bermaksud dalam bulan November kemungkinan besar yag seiring dengan pelancaran Microsoft’s Xbox Series X. Selain itu anda juga boleh melihat semula spesifikasi PS5 disini. Selain rupa konsol dan spesifikasi, Sony juga telah mendedahkan rupa Dualsense, permainan yang hadir dan banyak lagi akan datang sebelum pelancaran rasmi.
Lebih menarik ada kebocoran harga PS5!
Bagi pekara ini, kami masih tidak mendapat kesahihannya, tetapi menurut perkongsian pencetus teknologi masa depan dan pencipta konsep Ben Geskin, dia telah mengongsikan Tweet di Twitter beliau mengenai pendedahan harga yang tidak sengaja telah dikongsikan di Amazon Perancis!

PlayStation 5 Price: 499€?
Digital Edition: 399€? Not bad 👌 pic.twitter.com/JMA3Mj39U5
— Ben Geskin (@BenGeskin) June 16, 2020

Nampaknya beberapa spekulasi mengenai harganya jika ditukar ke matawang Malaysia berkemungkinan beranggaran RM2,684. Secara semula jadi, memandangkan ini adalah PlayStation 5 yang nampak sangat menarik, Geskin kemudian menyatakan bahawa titik harga ini mungkin memimpin PlayStation 5 Digital Edition, yang tidak disertakan dengan pemacu cakera, dapat dijual dengan harga 399€ (anggaran RM1,920). Memang berbaloi kan harga tu? Tapi anda tahu tak, kedua versi ini pasti ada kelebihan dan kekurannganya seperti pilihan dari rakyat Malaysia sendiri mengenai pendapat mereka tentang versi konsol ini.
Jadi harap harga yang terbocor ini bukan spekulasi semata-mata lah, kalau betul harganya nyata agak berbaloi lah tak lah terlalu mahal! Jadi teruskan bersama kami untuk pelbgai lagi kemaskini PS5 okay!
Sumber: Gematsu;  Ben Geskin
Jangan lupa untuk ikuti kami di TikTok!
  @gamersantaimy
Tags: amazonImej PS5Leak Harga PS5playstation 5PS5 melintang


FINAL FANTASY III versi STEAM kini hadir dan dapatkan 50% off untuk versi mudah alih dalam waktu terhad!

Square Enix Co., Ltd. teruja mengumumkan bahawa versi PC Final Fantasy III akhirnya dikeluarkan di seluruh dunia melalui STEAM bermula hari ini, 28 Februari, 2020 (Jumaat). Final Fantasy III yang pertama kali dijual pada tahun 1990 di PC, kemudian dibuat semula untuk Nintendo DS dan PSP, kini telah dihasilkan sekali lagi ke platform yang berbeza. Sebagai tambahan kepada pembebasan versi STEAM, versi telefon pintar Final Fantasy III juga telah dikemas kini (mereka yang telah membeli aplikasi menerima akan mendapat kemas kini secara percuma).

Untuk menyambut pembebasan versi STEAM dan kemas kini versi telefon pintar, produk ini kini dijual pada 50% untuk masa yang terhad sahaja. Ya sempena pelancaran versi STEAM di seluruh dunia dan kemas kini versi telefon pintar untuk tajuk ini, jualan masa terhad FINAL FANTASY III telah diadakan. Jualan berlangsung selama empat hari dari 28 Februari hingga 2 Mac 2020 Dalam tempoh ini, setiap kedai mempunyai diskaun sebanyak 50% atau lebih dan inilah peluang pemain mengambil kesempatan untuk mencubanya!

FINAL FANTASY III pembuatan semula versi 3D Final Fantasy III Nintendo DS dan PSP yang asalnya dikeluarkan pada pada tahun 1990 yang kini dialihkan pembuatan semulanya ke telefon pintar dan STEAM. Sistem FFIII ikonik yang telah dilaksanakan di kebanyakan tajuk FF yang diikuti juga dapat dinikmati dengan pembuatan semula 3D. Pemain bebas boleh mengedit hero dengan sistem perubahan pekerjaan dan menggunakan pemanggil sihir untuk menyeru makhluk yang hebat.

Ikuti empat hero muda yang dipilih oleh kristal dan bersama mereka memulakan perjalanan untuk menyelamatkan dunia apabila kegelapan jatuh dan tanah dirompak oleh cahaya. Anda boleh dapatkan Final Fantasy III di STEAM pada harga RM73 (kini diskaun RM36.50), App Store RM59.90 (kini diskaun RM29.90) dan Google Play RM59.90 (kini diskaun RM29.90).
 Beli di Google Play! Beli di STEAM!

FINAL FANTASY IIIRelease Date: 2020-02-28Android, Microsoft Windows
Final Fantasy III adalah permainan video RPG yang dikembangkan dan diterbitkan oleh Square Enix untuk PC pada tahun 1990. Kini ia hadir kembali untuk PC via Steam dan Telefon Mudah Alih!

Jangan lupa untuk ikuti kami di TikTok!
  @gamersantaimy
Tags: Final Fantasy IIIFinal Fantasy III MobileFinal Fantasy III Steamsquare enix


Tarikh baru World of Warcraft: Shadowlands didedahkan iaitu pada 24 November ini!

Tidak ada jiwa yang hidup di Azeroth yang benar-benar tahu apa yang menanti di dunia di luar mereka sendiri – tetapi pahlawan Horde dan Alliance akan segera mengetahui. Hari ini, Blizzard Entertainment mengumumkan bahawa World of Warcraft: Shadowlands mempunyai tarikh pelancaran baru pada 24 November (waktu tempatan)!

Awalnya dijadualkan untuk dilancarkan pada akhir Oktober, Shadowlands ditunda bagi memberi lebih banyak masa untuk memperbaiki dan menggilap berdasarkan maklum balas dari ujian beta yang sedang berlangsung, membantu memastikan perjalanan pemain ke Azeroth afterlife akan menjadi pengalaman epik semasa pelancaran.

Ketahui lebih lanjut mengenai tarikh pelepasan baru dalam mesej dari pengeluar eksekutif WoW John Hight, yang disiarkan di laman web World of Warcraft awal hari ini.

Bagi pihak seluruh pasukan World of Warcraft, saya ingin mengucapkan terima kasih atas kesabaran anda kerana kami terus bekerja di Shadowlands dan atas semua kata-kata sokongan setelah kami membuat keputusan yang sukar untuk menunda permainan ini. Hari ini, saya dengan senang hati memberitahu bahawa pengembangan ini akan tiba pada 23 November jam 3 petang PST (24 November jam 12 pagi CET).
Kami ingin mengucapkan terima kasih kepada semua orang di seluruh komuniti WoW yang membantu kami mencapai tempat kami hari ini, termasuk pemain menaikkan watak baru dalam pre-patch Shadowlands (dan membuat Azeroth sibuk), serta semua penguji beta yang terus untuk memberi kami maklum balas yang tidak ternilai mengenai pengembangan.
Sejak pertama kali kami memberitahu anda mengenai keputusan kami untuk menunda, kami telah menggunakan masa untuk menggilap pengembangan dan meningkatkan permainan akhir, termasuk merombak pertempuran dan ganjaran di Maw, serta menyusun semula sistem Covenant agar pilihan anda lebih cepat memberi kesan dan mempunyai matlamat jangka panjang yang lebih jelas. Kini pasukan berada dalam kedudukan yang baik untuk mendapatkan sisa permainan hingga ke garisan penamat sebelum 23 November — dan seperti biasa, kami komited untuk bekerjasama dengan anda untuk meningkatkan permainan selama anda di luar sana bermainya.
Setelah tarikh pelancaran kami, kami juga teruja untuk memberitahu anda bahawa acara pra-pelancaran akan bermula pada 10 November, jadi bersiaplah untuk menghadapi kebanjiran Scourge. Sebagai tambahan, kami telah menetapkan tarikh 8 Disember untuk pembukaan serbuan pertama kami, Castle Nathria — yang membawa pemain ke sarang jantung Sire Denathrius di Revendreth — bersama dengan bermulanya Shadowlands Season 1.

Ekspansi World of Warcraft yang kelapan menghantar pemain dalam perjalanan ke Shadowlands, sebuah dunia kehidupan akhirat yang tak terhingga di mana jiwa-jiwa fana pergi untuk mencari tujuan baru atau menderita siksaan abadi di bawah belas kasihan Jailer di Tower of the Damned. Semasa pemain meneroka perbatasan dunia ini, mereka akan menemui nasib legenda Warcraft, menjalin ikatan dengan salah satu daripada empat Covenants yang memerintah atas domain Shadowlands yang berbeza, dan akhirnya menghadapi ancaman yang diselimuti kegelapan dengan reka bentuk untuk menghilangkan kosmos.
Blizzard hari ini juga mengumumkan tarikh untuk beberapa siaran kandungan berkaitan Shadowlands yang akan datang.

The Scourge Invade Azeroth 11 November  –

Dengan Helm of Domination terkoyak dan langit di atas Icecrown hancur, Scourge undead membuat kebangkitan — dan pahlawan Azeroth harus menghadapi ancaman kelahiran Kematian ini sebelum memakan dunia Azeroth yang fana. Acara pra-pengembangan Shadowlands ini disiarkan secara langsung mulai 10 November.

The Gates of Castle Nathria Open 9 Disember –

Castle Nathria, serangan 10-bos epik pertama di Shadowlands, akan tersedia mulai 8 Disember. Pembukaan boss-raid itu juga menandakan bermulanya Shadowlands Raid, Mythic Dungeon, dan PvP Musim 1.

 Muat turun di sini

World of Warcraft: ShadowlandsPublisher: Blizzard EntertainmentDeveloper: Blizzard EntertainmentRelease Date: 2020-10-27Microsoft Windows
World of Warcraft: Shadowlands adalah pek pengembangan kelapan untuk permainan main peranan dalam talian berbilang pemain World of Warcraft, berikutan Battle for Azeroth.

Jangan lupa untuk ikuti kami di TikTok!
  @gamersantaimy
Tags: AzerothBlizzard EntertainmentWorld of Warcraft: ShadowlandsWorld of Warcraft: Shadowlands pelancaran


Vivo penaja utama PMCO 2019 FALL SPLIT membawa dunia gaming dengan pelancaran V17 Pro di Malaysia 1 Oktober ini!!

Nampaknya Vivo tidak berdiam diri dan sekali lagi menonjolkan diri dalam dunia gamin esports apabila menjadi penaja utama untuk acara besar permainan PUBG Mobile iaitu acara tournament PUBG MOBILE Club Open 2019 FALL SPLIT(PMCO Fall Split 2019) Global Finals! Juga sebagai penaja tajuk, Vivo akan menyediakan telefon pintar rasmi bagi pemain-pemain yang bertanding kelak.

Vivo terus maju dalam dunia esport untuk memberi perkhidmatan terbaik kepada pengguna. Menjadi rakan kongsi dengan PUBG MOBILE, permainan mudah alih yang dibangunkan oleh Tencent Games dan PUBG Corporation yang mempunyai lebih daripada 200 juta peminat setiap muat turun (tidak termasuk China, Korea dan Jepun), merupakan tonggak utama yang memperkuat komitmen Vivo untuk membawa pengalaman permainan ultra-lancar untuk menyambung dengan pengguna melalui perkongsian bermakna.

PMCO 2019 mempamerkan pemain Profesional / Semi-Profesional yang terbaik di dunia. Berjuang untuk berkongsi kolam hadiah sebesar USD1.3 juta (anggaran RM 5.5 juta), pasukan dari 10 wilayah di seluruh dunia akan bertempur menerusi Fall Split yang akan datang pada bulan Disember. Juga PMCO Fall Split Sea League 2019 yang akan bermula 17 September 2019 ini yang merebut kolam hadiah sebanyak $31,000 USD (anggaran RM130,000).

Tidak habis disitu, Vivo Malaysia juga telah mengumumkan pelancaran V17 Pro di Malaysia 1 Oktober ini (lokasi akan diberitahu kelak)!

Vivo V17 Pro baru-baru ini menerima pensijilan SIRIM. Berita yang diberitahu telah menunjukkan kamera 6 pembungkusan Vivo V17 Pro yang merangkumi kamera hadapan Dual Pop-Up 32MP dan kamera AI Quad Rear. Kamera dwi-Pop-up dikatakan mempunyai optik sudut lebar 32MP + combo sensor kedalaman 2MP. Kamera belakang AI Quad pula dikatakan sebagai kamera utama 48MP, sensor Ultra Wide 8MP dan dua sensor 2MP. Spesifikasi selebihnya Vivo V17 Pro masih tidak disahkan.
Apapun nantikan kemaskini dari kami untuk PMCO FALL SPLIT 2019 dan telefon pintar V17 Pro yang terbaru! Anda boleh melayari laman web rasmi Vivo dan Facebook Vivo untuk kemaskini Vivo V17 Pro juga serta ketahui lebih lanjut mengenai PMCO 2019 do laman web rasmi PUBG Mobile.
Jangan lupa untuk ikuti kami di TikTok!
  @gamersantaimy
Tags: PMCO Fall Split 2019pubg mobileVivoVivo Malaysiavivo v17 pro


Apa Cite Dengan Granblue Fantasy ?

Dalam isu terkini Dengenki Playstation, Tetsuya Fukuhara (pengarah Granblue Fantasy Project Re:Link) telah mendedahkan beberapa maklumat baru:

kalau korang main single player, lagi 3 watak dalam team korang akan dicontrol oleh AI
hasil akhir pembikinan game ini masih lagi samar kerana teknik pembangunan game yang digunakan (ciri grafik dan bukan grafik dibangunkan sejajar)
Sebab tak nak korbankan grafik gila babeng game ni, staff-staff dari sub-con Platinum Games telah ditempatkan di studio mereka

Dalam isu terkini Famitsu pula, team Granblue Fantasy memberitahu mereka dah berpuas hati dengan asas-asas permainan. Sebarang maklumat terkini pasal game ni tidak diketahui selepas perkongsian terkini mereka.Diorang jugak guarantee yang kualiti grafik akan menjadi lagi power dengan fokus mereka adalah supaya pemain dapat menghayati keunikan situasi game dan permainan multiplayer.

Game ni akan keluar kat Jepun dalam tahun ni (agaknya bahasa Jepun dulu. Nak main awal kena la tau bahasa Jepun). Cuba korang tengok 8 minit gameplay kat sini. Kalau rasa tak nak kemaruk tunggu bila game ni nak keluar, jangan la klik..
Jangan lupa untuk ikuti kami di TikTok!
  @gamersantaimy
Tags: granblue fantasyGranblue fantasy project re: linkplatinum games


Gameplay pertama FAST & FURIOUS CROSSROADS didedahkan dan akan dilancarkan 7 Ogos ini!

BANDAI NAMCO Entertainment Asia, Universal Games and Digital Platforms dan Slightly Mad Studios hari ini secara rasmi melancarkan gameplay pertama menampilkan permainan single player dalam mod Story untuk permainan Fast & Furious Crossroads. Sebuah permainan aksi berpasukan dan berpasukan di alam semesta Fast & Furious yang dilengkapi dengan adrenalin. Video permainan baru boleh dilihat di sini.

Sepanjang sembilan filem berturut-turut yang menimbulkan semangat penonton serta terus berkembang dan memperoleh hampir $ 6 bilion di box office di seluruh dunia, francais homegrown Universal Pictures yang berjaya meraih rekod telah menjadi paling menguntungkan dan paling lama berjalan di studio. Di seluruh platform media sosial, peminat untuk filem dan pemeran telah berkembang menjadi francais aktif yang terbesar. Di takdir The Fate of the Furious, yang memulai debutnya di pawagam sebagai pembukaan global terbesar sepanjang masa, francais blockbuster telah berkembang menjadi banyak persembahan – dari mainan dan permainan video, ke siri animasi baru dan berjaya dilancarkan francais spin-off. Bab Kesembilan dalam saga Fast & Furious memukul teater A.S. pada 22 Mei 2020.

Mod story Fast & Furious Crossroads memperluas dalam alam semesta Fast & Furious – dengan Vin Diesel, Michelle Rodriguez dan Tyrese Gibson mengulangi peranan mereka sebagai Dom, Letty, dan Roman dalam petualangan penuh aksi yang melintasi lokasi global yang menakjubkan, termasuk Athens, Barcelona dan Maghribi. Turut serta dalam barisan pelakon adalah Sonequa Martin-Green (Star Trek: Discovery, The Walking Dead) dan Asia Kate Dillon (Billions, John Wick: Bab 3 – Parabellum).

Fast & Furious Crossroads meletakkan pemain di tempat duduk pemandu aksi gaya sinematik tanpa henti dari francais Fast & Furious. Dikemas dengan alat, kenderaan menentang dan kenderaan ikonik, Fast & Furious Crossroads akan tersedia untuk PlayStation 4, Xbox One dan PC pada 7 Ogos 2020. Permainan ini akan memberikan peminat pengalaman cerita yang menarik dan tiga revolusi – mod berbilang pemain, di mana lebih banyak maklumat akan dikongsi dalam beberapa minggu akan datang.

Jangan lupa ikuti laman sosial Fast & Furious Crossroads termasuk laman web rasmi, Facebook, Instagram dan Twitter untuk lebih maklumat terkini dan lanjut! Dah bersedia untuk race dialam Fast & Furious?
Jangan lupa untuk ikuti kami di TikTok!
  @gamersantaimy
Tags: bandai namco entertainment asiaFast & Furious CrossroadsSlightly Mad StudiosUniversal Games and Digital Platforms


Pemain Genshin Impact berjaya membuat Glitch ke Inazuma tanpa menyelesaikan “Quest”!

Siapa sangka seorang pemain Genshin Impact yang memang penyabar berjaya memasuki kawasan Inazuma yang baru di Genshin Impact tanpa menyelesaikan sebarang quest yang diperlukan untuk membukanya dengan glitch memutuskan sambungan dari internet berulang kali.

Pemain yang dimaksudkan adalah pengguna Reddit dezeadmf dan Derpfish untuk penemuan ini. Ramai pemain yang berspekulasi bahawa watak Cryo seperti Kaeya dan Ayaka jika berulang kali dapat menyebarkan kemampuan membeku mereka dapat membina jambatan ais di atas laut yang menuju ke Inazuma, tetapi dengan ribut elektro yang mengelilingi wilayah pulau itu, penyelesaian ini akhirnya mati di dalam air.

Namun, seperti yang dijelaskan oleh dezeadmf, anda nampaknya dapat menyelesaikannya dengan pause permainan ketika anda memasuki penghalang elektro, memutuskan sambungan internet anda secara manual tidak kiralah off data ke off wifi sebentar, dan kemudian berhenti permainan untuk berenang selama beberapa saat sebelum menyambung semula internet anda. Kami tidak pasti bagaimana atau mengapa ini membolehkan anda melepasi penghalang elektro semula jadi itu, tetapi siapa sangka ianya tetap berjaya kan?

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

 I managed to reach Inazuma at AR 9! from      Genshin_Impact

Ini adalah contoh cara membuat glitch ini daripada Derpfish di YouTube:

Anda perlu mengulangi proses ini beberapa kali sehingga benar-benar dapat menjejakkan kaki ke Inazuma dan terdapat banyak juga cara untuk melakukan kesilapan. Dezeadmf mengatakan bahawa dia menghabiskan hampir enam jam untuk mencuba sebelum percubaan mereka yang berjaya selama satu jam. Dezeadmf berjaya mencapai Inazuma di Adventure Rank 9, yang berada jauh di bawah tahap yang diperlukan untuk pencarian cerita membolehkan anda menaiki kapal Beidou ke pulau itu. Secara teori, ini dapat dilakukan sebaik sahaja anda membuka Kaeya dan kemampuan cryo – atau sebagai alternatif, sekurang-kurangnya buat masa ini, kemampuan untuk Wish dan mendapatkan Ayaka di banner terkini.

 Sudah tentu, di luar menguji had permainan, tidak ada alasan praktikal untuk melakukan ini. Tanpa menyelesaikan pencarian yang menuju ke Inazuma, anda tidak akan dapat menyelesaikan banyak perkara di rantau ini, jadi pada dasarnya anda tidak lebih dari sekadar pelancong yang berada di bawah level. Namun ia tetap sebuah semangat yang harus dipuji dalam usahanya kan?
Mana tahu kalau anda bosan anda boleh cuba “eksperiment glitch” ini di Genshin Impact ke? Kalau jadi tu kongsikan lah dengan kami ok!
Sumber: Polygon
 Muat turun di sini

Genshin ImpactPublisher: miHoYoDeveloper: miHoYoRelease Date: 2020-09-28Android, Microsoft Windows, Nintendo Switch, PlayStation 4, PlayStation 5
Genshin Impact adalah permainan video permainan peranan bebas-permainan, bebas permainan fantasi berasaskan gacha yang dikembangkan dan diterbitkan oleh studio pengembangan permainan miHoYo. Ini adalah permainan kedua dari miHoYo yang menampilkan IP asli, yang pertama adalah Gun GirlZ. Kini ia hadir untuk mobile, PC dan PS4 dan juga boleh cross-play!

Jangan lupa untuk ikuti kami di TikTok!
  @gamersantaimy
Tags: DerpfishdezeadmfGenshin ImpactInazuma


Siapakah Adam Warlock? Biodata ringkas tentang anak angkat High Evolutionary!

Memandangkan tayangan Guardian of the Galaxy Vol 3 semakin hampir, kami ingin membuat sedikit perkongsian tentang Adam Warlock versi komik melalui biodata ringkas. Di dalam filem ini, watak Adam Warlock telah dilakonkan oleh Will Poulter dan ini adalah debut pertamanya.

Jika nak bercerita tentang Adam Warlock dalam versi komik, mungkin panjang kerana dia telah membuat banyak penampilan dan terdapat pelbagai timeline yang perlu dikongsikan. Dicipta oleh Stan Lee dan Jack Kirby, dia telah membuat debut pertama pada tahun 1967 di dalam komik Fantastic Four #66 sebagai Him. Manakala Warlock telah muncul pada tahun 1972 dalam komik Marvel Premiere #1.

Siapakah Adam Warlock?

Sumber: Marvel
Pada awalnya Warlock dicipta oleh sekumpulan saintis yang dikenali sebagai Enclave. Matlamat mereka adalah untuk mencipta manusia yang sempurna dan menjadi sebagai evolusi manusia pada masa hadapan. Makhluk yang mereka cipta hanya dikenali sebagai Him dan tanpa menunggu dengan lama, dia sebenarnya dapat merasakan yang penciptanya akan menggunakannya untuk tujuan jahat. Sejurus mengetahui perkara tersebut, dia telah merosakkan beberapa mesin dan mencederakan bapanya. Lalu, dia pun melarikan diri.
Memandangkan dia adalah seorang makhluk yang dicipta tanpa sebarang pengalaman hidup, dia segera berjumpa dengan Thor dan ingin menculik Lady Sif untuk mengawannya. Setelah Thor mengetahui perkara tersebut, dia telah memukul Young Godling sehingga hampir mati. Him pun segera berundur untuk menjaga keselamatan “regenerative cocoon dan kemudian dia dilahirkan semula.

Sumber: Marvel
Selepas Him dilahirkan semula, dia telah diberikan nama baharu iaitu Warlock oleh High Evolutionary sekali gus menjadi panduan dalam kehidupannya. Disebabkan High Evolutionary memberikan dia tujuan, arahan dan Soul Gem, dia telah berbakti kepada High Evolutionary dengan mengembara ke planet yang dipanggil Counter-Earth di mana ia merupakan sebuah planet yang dicipta oleh High Evolutionary dan telah tercemar.
Planet ini juga telah menjadi satu tempat untuk mewujudkan masyarakat Utopia sehingga pemberontak kepada High Evolutionary telah mencipta Man-Beast yang sangat jahat sekali gus menjadi musuh terbesar kepada Warlock.

Sumber: Flickering Myth
Semasa berada di Counter-Earth, Warlock telah bertemu bersama empat remaja iaitu David Carter, Jason Grey, Eddie Roberts dan Ellie Robberts. Ellie telah memberikan nama Adam kepadanya kerana dia berfikir yang setiap orang memerlukan dua nama bukannya satu, seperti di planet tersebut. Jadi, begitulah dia mendapatkan nama Adam Warlock.
Selain itu, dia juga telah muncul sebagai dalam versi lain yang dikenali sebagai Magus. Apa yang saya boleh katakan adalah, Magus merupakan versi jahatnya yang datang dari masa hadapan. Dia juga telah menjadi salah seorang ahli kepada Infinity Watch bersama Doctor Strange untuk menjaga Infinity Stone. Sebelum itu, Adam Warlock telah menyertai Guardian of the Galaxy dan menjadi hero yang sangat kuat.
Kuasa

Sumber: Marvel
Memandangkan dia merupakan makhluk yang dicipta dan telah mempunyai biologi unik, dia telah menerima abiliti dan kuasa yang sangat meluas. Namun, kuasa ini tertakluk kepada pelbagai perubahan dengan setiap kelahiran semula dan perkembangan daripada “regenerative cocoon” dalam pelbagai situasi yang dihadapi. Berikut adalah kuasa yang Adam Warlock yang diperolehi sepanjang dia membuat kemunculan di dalam komik.
Ikatan Simbiotik dengan Soul Gem
Avatar of Life

Summoning

Fisiologi Manusia Luar Biasa

Penggunaan tenaga
Kekuatan Supermanusia
Kelajuan Supermanusia
Stamina Supermanusia
Ketahanan Supermanusia
Ketangkasan Supermanusia
Refleks Supermanusia
Terbang
Immortality
Penjanaan Semula Sel

Sumber: Marvel
Ultra Deria

Kesedaran Kosmik & Deria Mistik

Rintangan Pembekuan Masa
Rintangan “warp” Realiti

Telepati

Pertahanan Telepati

Clairvoyance

Sumber: Marvel Database
Manipulasi Tenaga

Manipulasi Jirim
Binaan Tenaga
Magis

Resurrection
Time Travel
Melabuhkan Jiwa
Mantra Ajaib
Portal Mistik

Magis Kuantum

Manipulasi Jiwa

Empati

Spell Casting

Chronokinesis
Ilusi

Kuasa Kosmik
Pirokinesis

Sumber: Marvel
Sebenarnya, banyak lagi kuasa yang Adam Warlock peroleh sepanjang dia mengembara merentasi galaksi di dalam komik. Tetapi ini rasanya itu sahaja telah pun cukup untuk menunjukkan yang dia adalah salah satu watak yang kuat di dalam komik Marvel.
Apa yang dibawa oleh James Gunn dalam filem Guardian of the Galaxy Vol 3 adalah berbeza di mana Adam Warlock menjadi seorang watak jahat dan berkemungkinan ini adalah versi Magus. Kami tidak pasti sama ada dia akan menjadi baik atau pun mati dalam pertengahan cerita dan akan dihidupkan kembali dalam filem lain.

Sumber: Marvel
Buat masa sekarang, itu sahaja yang dapat kami kongsikan kepada anda mengenai biodata Adam Warlock versi komik. Jika melihat pada filem Marvel sebelum ini, mereka sudah pasti akan membina jalan cerita yang berlainan sedikit daripada di dalam komik. Mungkin Adam Warlock juga akan menerima nasib yang sama. Apapun, saya ingin mengingatkan anda bahawa filem Guardian of the Galaxy Vol 3 akan ditayangkan di Malaysia bermula pada 4 Mei 2023.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Adam WarlockBiodataGOTGGuardian of the GalaxyGuardian of the Galaxy Vol 3Marvelmcu